text:
ORANJESTAD – Centers for Disease Control and Prevention (CDC) a anuncia cu ta hinca Aruba den nivel 4 di riesgo. Prome Minister di Aruba sra. Evelyn Wever – Croes den Conferencia di Prensa di Gobierno di Aruba a reacciona riba esaki indicando cu Gobierno a wak esaki ta bin basa riba e cantidad di casonan cu tin actualmente y teniendo na cuenta cu no ta prome biaha cu esaki ta tuma luga.
Prome Minister a splica cu CDC ta mira un averahe di 28 dia, y ora cu e cantidad di casonan pasa un cierto drempel nan ta cambia un pais su nivel di riesgo. Esaki ta e di tres biaha cu ta haci esaki cu Aruba durante di e pandemia.
Ta bon pa ilustra cu internacionalmente e maneho tambe ta diferente compara cu na inicio / durante otro olanan di e pandemia. E prome biaha den e pandemia cu Aruba a bay nivel 4 cu ta nivel di riesgo halto (codigo cora), tabata 22 di november 2020 ora cu a mira e piek di 181 caso. Na juni 2021 Aruba a logra sali for di nivel 4. Sinembargo no a dura mucho pasobra 9 di augustus 2021 CDC a bolbe manda Aruba nivel 4 tempo cu e variante Delta a cuminsa y tabatin un piek di 800 caso. Den tres luna Aruba a sali for di e nivel 4 y bay nivel 3. Awor por mira cu desde 4 di januari 2022, CDC a bolbe manda Aruba na nivel 4 cu e cantidad di 3327 caso positivo.
EFECTO SECTOR TURITICO
Premier Wever – Croes a splica cu e cambio aki ta afecta Aruba su turismo como cu e lo trece cancelacion di buelonan pa Aruba. Banda di esaki Prome Minister a informa cu a cuminsa mira cancelacionnan prome cu esaki caba como cu Aruba mes a introduci medidanan mas estricto pa mitiga importacion di e virus. Por ehempel, turistanan cu ta bin for di Merca tin cu test prome cu nan bin Aruba. Den e caso aki tin persona ta test positivo prome cu subi avion cual ta pone cu nan no por biaha.
“Apesar di e situacion aki, mi ta confia cu nos lo sali for di dje un bes mas mescos cu a sali for di dje caba den pasado. P’esey mas ainda nos ta pidi comunidad di Aruba pa ta extra alerta pa sigui trata turista, cu si ta bishita nos isla, cu amabilidad y cordialidad. Hunto nos lo sigui traha mesora pa bay bek na nivel 3 mas lihe cu ta posibel”, Prome Minister Evelyn Wever-Croes a termina bisando.


c: text/html

text:
The content originally appeared on: Diario
Hof di a kita e prohibicion pa e sigui traha
ORANJESTAD (AAN): Diamars merdia Hof di Corte Superior a dicta sentencia den e apelacion di e ex-coach di futbol di Brazil Jrs., esta e homber P. di 35 aña kende ta biba na Tarabana, contra su sentencia pa a abusa di un mucha homber di 15 aña.
Ta asina cu Hof ta haya P. culpabel pero no ta haya cu e mester worde prohibi pa sigui traha como “leerplicht ambtenaar”. Hof a baha e castigo di 4 aña na 3 aña di prison.
Apela sentencia: Ta asina cu P. a apela e sentencia di 4 Februari 2022, caminda el a worde haya culpabel di a abusa di un mucha homber di 15 aña.
Fiscal durante tratamento di e caso, no ta haya cu P. por sigui haci e trabao di “leerplicht ambtenaar”.
Fiscal ta haya cu P. no a responsabilisa pa loke el a haci aunke e tin derecho di nenga. El a exigi 4 aña di prison di cual 6 luna ta condicional cu un tempo di prueba di 3 aña. Esaki cu e condicion cu P. ta cay bou guia di Reclasering.
Tambe Fiscal a exigi pa prohibi P. pa haci su trabao te caminda ley ta permiti.
Hues den su sentencia a bisa cu tin indicacion cu P. via social media ta persigui muchanan pa abusa di nan.
A haya den smartphone di P. potret di mucha menor di edad y e mucha a bisa Polis cu P. ta un maniac. Tin un otro mucha cu a bisa cu P. a ofrece placa pa abusa di dje.
Na opinion di Hues, mirando cu esakinan ta cuadra cu loke e victima a pasa aden, e ta haya cu tin suficiente prueba di sosten. Tambe Hues a mustra cu tin declaracion di e wela cu ta biba na e cas, declaracion di e mucha y imagennan di video di seguridad na e cas cu ta mustra culpabilidad di P.
Hues a confirma e exigencia di Fiscal esta a condena P. na 4 aña di prison di cual 6 luna ta condicional cu un tempo di prueba di 2 aña. Esaki bou guia di Reclasering. Hues no a menciona nada cu ta prohibi P. di sigui haci su trabao.
Sentencia di Hof: Via video conference, Diamars merdia, un Hues di Corte di Husticia a lesa e sentencia pa e acusado cu tabata den un oficina den KIA.
Hof a mustra cu P. a apela e sentencia y PG a pidi pa confirma e castigo y e prohibicion pa P. traha como “leerplicht ambtenaar”.
Hof ta haya P. culpabel pero no ta haya cu mester prohibi P. di sigui traha como “leerplicht ambtenaar”. Hof a reduci e castigo di 4 aña na 3 aña di prison di cual 1 aña ta condicional cu 3 aña di prueba y bao guia di Reclasering.

robotstxt: allowed

filter: keep


text:
Polonia
Polonia, ofisialmente e Republika di Polonia (Rzeczpospolita Polska), ta un pais situá den Oropa Sentral ku ta grens na Alemania na parti west; e Republika Chezhiko anto Slovakia na parti sur; Ukrania, Belarus anto Lithuania na parti ost; e Laman Baltiko anto Kaliningrad Oblast, un eksklavo ruso na parti nort. E area total di Polonia ta 312,679 km2, hasiendo e e pais di 70 mas grandi na mundu anto e di 9 mas grandi na oropa. Polonia tin mas ku 38 mion hende, ku ta hasie e pais di 34 mas pobloso na mundu anto e di 6 pais mas pobloso den e Union Oropeo, e ta e miembro post-komunista mas pobloso. E kapital di Polonia ta Varsovia.


text:
CRISISTEAM TA INFORMA:
HOSPITAL TA ESCALA DEBI NA COVID
Oranjestad, 13 di augustus 2021 - CrisisTeam ta informa cu pa motibo di e aumento drastico di casonan di Covid, Hospital ta escala y mester cancela cuido electivo. Lo atende solamente casonan di urgencia pa asina por traha capacidad y espacio pa atende cu patientnan di Covid.
Dr Horacio Oduber Hospital ta lamenta cu mester a tuma e paso aki, sinembargo ta un paso necesario pa por garantisa cuido di tur ciudadano.
Ta hasi un apelacion riba tur ciudadano pa no acudi na Hospital pa cuido cu no ta di emergencia y cu no ta necesario mesora.
Tambe ta hasi un apelacion grandi riba ciudadanonan pa bai trankilo den trafico y evita causa accidente. Pasobra cada victima di accidente den trafico ta tuma mas cama den hospital.
CrisisTeam lo ta evaluando ki paso mas mester tuma, y ta hasi un apelacion serio na tur ciudadano pa cuida nan mes y nan famia.


text:
Total di 30 ehecutivo di departamentonan di gobierno a completa e curso aki
ORANJESTAD – Departamento di Recurso Humano (DRH) a finalisa e siman aki e prome curso di ‘coaching’ na varios ehecutivo di diferente departamento di Gobierno. Minister di Finanza, Angel Bermudez ta sumamente satisfecho cu e resultado di e entrenamento, pues e guia aki ta esencial pa henter e aparato gubernamental y pa cada departamento por duna e servicio cu ta rekeri di nan na un manera mas optimal posibel.
E prome grupo ta consisti di aproximadamente 30 ehecutivo y directornan cu a sigui a curso pa un total di 20 ora. “Mi ta contento cu nan tabata dispuesto pa haci esaki. E ta un oportunidad cu Gobierno ta ofrece berdad pero cada un di e participantenan tambe mester ta dispuesto pa inverti nan tempo, energia y inteligencia den esaki”, asina e mandatario a expresa Diahuebs ultimo na e entrega di certificado.
Segun Minister Bermudez e iniciativa tras di e curso aki pa unifica e personal di cada departamento basa riba nan mision y vision pero tambe pa percura cu e ehecutivonan aki amplia nan experticio di SOVA, esta ‘sociale vaardigheden’. Esaki ta trece cu n’e cu nan lo siña con pa maneha personal, con ta comunica cu nan, con pa motiva nan, con pa yuda nan desaroya nan talento y capacidad lo mas hopi posibel, entre otro.
E mandatario ta splica cu e curso aki ta yuda tur ehecutivo riba tereno di ‘people management’ y cu sigur lo aporta grandemente pa yuda nan hiba un miho maneho como ehecutivo of director di nan departamento. Ademas e curso aki lo continua den futuro y tur cu ta labora den e aparato gubernamental por tuma contacto cu DRH y inscribi libremente.
E prome grupo cu a completa e curso aki a demostra hopi entusiasmo y a reacciona positivamente pa tur lo cual nan a siña den e ultimo simannan. Minister Bermudez ta sigur cu e resultado aki lo motiva demas coleganan pa forma parti di e proximo curso tambe.


text:
ORANJESTAD – Den un intento pa logra para e accion di otro siman di 5 sindicato, prome minister di Aruba Evelyn Wever diahuebs atardi a manda informa e sindicatonan cu gobierno ta ”haciendo nos maximo esfuerso pa stop e recorte den di dos mita di e aña aki, manera nos a bisa semper” e mandatario a cuminsa bisa. “Nos meta ta pa entrante juli stop e recorte mensual di 5%, y pa otro aña, aña 2023, stop e recorte di 12.6% completamente” e ta sigui bisa. E sindicatonan a informa diahuebs via un pamfleta digital, cu otro siman diamars atardi nan ta tene un marcha di protesta cu ta coicidi cu yegada di e mandatario Hulandes.
JULI
Esey kiermen cu entrante juli e aña aki, segun e mandatario, e empleado publico por bay haya su salario completo bek, y entrante otro aña e por haya su vakantie uitkering tambe.Y sin cu mester troca esaki pa dianan liber. “Nos meta ta pa paga e 5% aki cash den man di e empleado publico”. E mandatario ta sigui bisa. Ademas e ta sigura cu otro siman durante bishita di e secretario di estado Hulandes Alexandra van Huffelen e combersacionan aki lo sigui.
ORANJESTAD – Si Benny Sevinger tempo cu e la wordo anuncia como sospechoso den caso penal Avestruz, tabatin e funcion di minister, e lo a retira y hala atras pa duna e investigacion su caminda di cana. Pero como cu e ta(bata) parlamentario e momento ey, e no a hacie. Asina Sevinger a contesta den e programa NoticiaCla LIVE diahuebs anochi riba pregunta di e moderador Tito Laclé. Segun Sevinger, como minister e lo por tabatin e chens di influencia e caso pero no como parlamentario. “Ora bo ta un minister, bo ta den e poder cu bo por beinvloed ministerio publico” Sevinger a sigui bisa. Segun e parlamentario, esaki ta pasobra bo colega ta minister di husticia, bo por influencia e investigacion.
ORANJESTAD – Si Parlamento presenta un concepto di ley cu e meta pa prohibi un Parlamentario di ta den funcion ora cu e keda marca como sospechoso di un investigacion, Benny Sevinger como parlamentario lo vota contra. Asina e parlamentario a bisa diahuebs anochi durante e programa NoticiaCla LIVE. Segun Sevinger, un echo asina ta impedi democracia di e forma ey. E kier men cu pueblo ta eligi e parlamentario ken su representante ta. Di otro banda, otro cos ta si bo ta minister y mester pasa screening. Pero den Parlamento ta pueblo ta dicidi ken ta su representante. “Na momento cu bo cuminsa na torno na e decision di pueblo, bo a cuminsa torno na bo democracia” Sevinger a sigui bisa. “Si bo no kier pa un parlamentario cu ta sospechoso of a crea duda, cu droga of arma, wordo eligi, e partido mester percura pa e no ta riba lista e ora ey. E partido mester screen e candidatonan ey” Sevinger a bisa. Ademas, e ta sugeri cu si e persona no tin partido mes y e bay eleccion como independiente y haya voto, e por drenta Parlamento.
ORANJESTAD – Diahuebs den oranan di mainta a firma un acuerdo di cooperacion (MOU) entre Ministerio di Turismo y Salud Publico, HOH, ImSan y AZV. Minister Oduber a señala cu ta pa prome biaha den historia e instituto di HOH y ImSan ta bay traha hunto intensivamente.
ORANJESTAD – Un siman despues cu a alerta y adverti chauffeurnan di autobus y comunidad di e situacion di aumento di cobransa di tarifa, awe 8 di december 2022 si a hisa e prijs di autobus cu 1 florin pa asina keda riba liña cu subida di salario minimo. Siman pasa, legalmente ainda no tabata cla pa chauffeurnan cuminsa cobra e aumento for di dia 1 di December. E momento ey e mandatario encarga a adverti y alerta cu esnan cu ta cobra e aumento toch, lo haya problema cu nan permiso. Awe pues, si por a cuminsa cobra e suma extra.
ORANJESTAD - E ley tan comenta cu ta encera e plan di belasting y cu mester adapta e aumento di BBO, a yega Parlamento y lo wordo trata prome cu fin di aña, pa asina tin un cambio fiscal cu ta drenta na vigor 1 di januari. Asina premier Wever Croes a bisa e siman aki. Gremionan ainda tin probleman cu e ley aki pa mas bien su falta di informacion cu tin, y e tempo cortico cu tin pa cu su introduccion, no obstante cu gobierno a sigura cu e ley a inclui ‘proposicionan di gremionan’. Gobierno ta pensa diferente. De echo, aworaki a pidi departamento di impuesto pa cuminsa cu campañanan di informacion hopi mas intensivo comunidad ta informa tocante tur locual tin den e plan fiscal, cual ta inclui proposicionnan di gremionan.
ORANJESTAD - En conexion cu Dia Internacional di Aviacion Civil, 7 di december, y pa promove un cultura y conocemento di siguridad den e industria di aviacion na Aruba, Minister di Transporte, Sr. Ursell Arends hunto cu e Departamento di Aviacion Civil di Aruba (DCA), a introduci Aruba su online “Safety Occurrence Reporting” portal.


text:
Sindicato SEPPA ta yama un reunion urgente mañan cu e werksternan pa papia riba nan situacion cu kier kita nan for di trabou. Ta trata di 90 hende muhe cu posiblemente lo perde nan entrada. Stichting Katholiek Onderwijs Aruba (SKOA) a yama e werksternan un pa un, unda cu nan ta informa nan riba pakete.
Esaki ta algo cu no a cay bon cu e 90 werksternan y di biaha a informa e sindicato referente e reunion cu SKOA. P’esey SEPPA ta invita e werksternan pa un reunion sumamente urgente mañan pa 1:30 pm na nan sede.
E problema di e werksternan Tur cos a cuminsa aña pasa durante pandemia. Segun SKOA, e Minister di Enseñansa demisionario ta esun cu mester percura e pago di e werksternan. Di otro banda e mandatario demisionario a indica cu e dunado di trabou ta SKOA, kiermen nan ta encarga cu e pago di salario. Desde cu e problema aki a surgi e trahadonan di limpiesa no tin un trankilidad y awo a haya e noticia di un pakete.
Desde aña pasa nan a presenta n’e gobierno pa mustra nan malcontento cu e situacion aki, cual te fecha di awe no tin un solucion. P’esey SEPPA ta bay sinta cu nan pa wak kico e werksternan kier haci.


text:
Entrante dialuna 29 di maart
Tur tres localidad di vacunacion lo ta habri dialuna pa diasabra
ORANJESTAD, Aruba –28 maart 2021: Actualmente e unico localidad cu tawata habri tur dia di dialuna pa diasabra tawata Centro Libertador Betico Croes. Club Don Bosco na Noord y Santa Teresita Center na San-Nicolas a traha ambos 3 dia den siman. Desde dialuna 29 di maart 2021 Santa Teresita y Den Bosco tambe lo ta bay ta vacunando di dialuna pa diasabra for di 8:30 pa 11:30 di mainta y di 2:30 pa 5:30 di atardi. Di e forma aki ta aumenta e cantidad di vacuna cu ta wordo duna pa dia aun mas. Actualmente ta vacunando un averahe di 1200 persona pa dia pero awor cu ta bay over na vacuna esnan cu malesa cronico of condicion di salud hunto cu profecionan cu ta bin den contacto cu hopi hende manera entre otro Korps Politie Aruba y Docentenan, ta nesesario pa amplia e capasidad di vacunacion pa dia aun mas.
Desde dialuna tambe MFA Savaneta ya no lo fungi como localidad di registracion mas, e localidad pa registra pa pariba di brug entrante dialuna 29 di maart lo bira Santa Teresita Center na San-Nicolas net pabou di misa na San-Nicolas. Orario pa registra na Santa Teresita Center ta di dialuna pa diasabra for di 8:30 pa 11:30 di mainta y 2:30 pa 5:30 di atardi.
E otro edificionan di MFA esta Santa Cruz, Paradera y Noord si lo sigui fungi como localidad di registracion.


text:
KRALENDIJK- E dia habrí ku djasabra a tuma luga na departamentu di LVV por wòrdu deskribí komo un eksito rotundo. Hopi hende a hasi uso di e oportunidat pa bishitá e departamento i pa wak kiko a logra den transkurso di e aña ku a pasa bou di guía di Maurice Adreaans.
E bishitantenan por a mira ku nan propio wowo ku tera di Boneiru no ta asina infértil i seku, manera hopi biaha ta wòrdu bisá, basta ta hasi uso di téknikanan i ekiponan adekuá.
Den e añanan tras di lomba Hulanda kada bes a pone énfasis riba e tema di produkshon di berdura i fruta lokal pa hasi e isla ménos vulnerabel pa disrupshon den importashon i/o transporte.
Mas fresku
Otro bentaha di produkshon lokal ta ku no mester paga pa transporte, ku a bira hopi karu últimamente, pero tambe berdura i fruta lokal ta hopi mas fresku ku esnan ku mester wòrdu importá i tin biaha ta keda drumi simannan largu den konteiner, promé ku nan ta den supermerkado lokal.


text: KRALENDIJK – Tremendo inisiativa di parti di asosashon Chines loke nan a palabrá pa hasi. Nan a pone man huntu pa duna un kantidat di produkto di promé nesesidat na hendenan den nesesidat. Sigur ta di aploudí pasobra no solamente nan ta hasi negoshi, sinembargo nan ta duna bèk na komunidat, i skohe e grupo ku mas ta den nesesidat. Esaki mester sirbi komo ehèmpel pa otro organisashonnan, kompania, manera tin un palabra ta bisa duna sin spera ku bo ta haña bèk. Ta notabel kon union ta hasi forsa. Kada persona pa pone algu, i huntu e ta bira un pakete grandi ku ta hasi e ser humano felis. Momentu ku mundu stabilisá i kada komunidat ta stabil, tur hende lo probechá di nobo. Esaki ta konta pa tur komersiante entre otro. Ban yuda awor pa despues huntu nos kontinuá pa dilanti.


text:
Kralendijk – Fundashon ‘Voeding op school’ huntu ku entidat públiko Boneiru a sòru pa pakete pa desayuno pa 700 mucha.
Esaki tabata posibel grásias na partisipashon di ámtenarnan i boluntarionan di sektor privá. E paketenan ta pa mucha vulnerabel ku debí na sirkunstansia ta desayuná normalmente na skol. Skolnan ta será awor pa motibu di lockdown.
Drive-thru
A kuminsá ku e akshon pa asina e muchanan por sigui haña nan desayuno aunke ku skol ta será. Via un drive thru por a pasa buska na SGB e paketenan di desayuno ku entre otro fruta, brinta, pan i kos di kome ku pan.


text:
Finansiamentu i patrosinadónan
Finansiamentu i patrosinadónan
Pa kuminsá ku e Orkesta pa Mucha na Boneiru a haña finansiamentu di Ministerio pa Hustisia i Seguridat hulandes.
Stichting Instrumentendepot Leerorkest na Amsterdam ta entregá e intrumèntnan.
Vishon pa futuro di Orkesta pa Mucha Boneiru ta pa krea finansiamentu struktural, pa dosentenan di muzik, pa kompra di instrumènt, pa drecha instumèntnan eksistente i instumèntnan ku a risibí pa medio di donashon i un depósito (struktural) pa material i instrumènt. Konhuntamente ku Aruba i Kòrsou.
E infrastruktura di edukashon musikal struktural aki ta sòru pa desaroyo kompletu i fortifikashon di forsa propio di e mucha ta pará sentral.
Bo ta yuda ekspandé e Orkesta pa Mucha Boneiru? Tuma kontakto ku nos. Masha danki!


text:
Ultimo dianan tabata tin basta comocion, entre otro na Aduana, Cuerpo Policial y DOW, tocante posicion huridico di ambtenaarnan. Prome Minister Evelyn Wever-Croes a expresa cu e ta lamenta cu ambtenaarnan mester warda hopi tin biaha pa haya locual nan tin derecho riba dje. “Nos meta ta pa ambtenaarnan no mester bay Corte pa por haya loke nan tin derecho riba dje. No tur ora por culpa un solo instancia, mirando cu tin casonan complica cu ta concerni mas departamento”. Prome Minister a duna un resumen di departamentonan concerni.
Departamento di Recurso Humano (DRH)
Pa loke ta e Departamento di Recurso Humano (DRH), e departamento aki ta conta cu un scarsedad na personal y esnan cu ta traha eynan ta haci lo maximo pa duna conseho y stipula maneho. Pa por duna e consehonan, ta depende di e hefenan di departamento mes.
DRH su ekipo di hurista mes ta esun cu ta defende casonan den corte.
Cuerpo Policial
Pa un proceso di promocion cuminsa, e ta den man di e departamentonan mes. Varios di e personanan cu ta sinti nan perhudica, ta wordo perhudica door di esaki. Minister di Husticia tin atencion pa esaki, pa mira con por soluciona e problema aki. E casonan cu ta pega na DRH tin atencion di Minister President pa atende nan cu prioridad.
Aduana
Recientemente tabata tin critica di parti di e sindicato di Aduana riba Minister di Finansas debi na un caso den corte. Den e caso aki cu personal di Aduana a gana, e discusion tabata con frecuente e douaneronan ta haci uzo di nan auto priva pa trabou. Esaki ta un informacion cu ta solamente e douaneronan y Director di e Departamento di Aduana por stipula, no e Minister di Finansas. Awor cu tin claridad cu nan ta haci hopi uzo di nan auto, lo aumenta nan compensacion.
DOW
Recientemente DOW a cuminsa cu un proceso di reorganisacion pa e departamento por cumpli cu exigencianan den e desaroyo nobo na Aruba. DOW ta haci esaki hunto cu Deloite.
Den reunion cu henter e personal a duna cada un e garantia cu ningun hende lo perde trabou den e proceso pasobra DOW tin scarsedad di personal. Pues tur empleado di DOW por ta trankilo.
Landspakket
Den cuadro di Landspakket tin hopi cambio na caminda riba tereno di maneho di personal. Esakinan ta wordo discuti cu sindicatonan y hefenan di departamento. E estudionan ta kedando cla y proximamente lo duna mas informacion riba tur e cambionan. E maneho di personal lo bira mas eficiente, cu proceduranan standard di evaluacion di tur personal di gobierno, y den caso di evaluacion positivo, e empleado publico lo ricibi su promocion hopi lihe.


text:
Prome Campeonato Nacional bola 8, ta tras di lomba cual ta e prome evento di un total di 6 pa clasifica e top 3 hungador nan di Aruba “overall” pa Campeonato Panamericano 2020.
Un Richard Wolff totalmente dominante a sa di bira Campeon di e siglo nobo aki.
Un Jorzhino Everon tambe cu a sa di domina durante 2 dia pero ta cay venci den final.
Un total di 32 hungador a hunga e anja aki. Cuminsando diaberna pa 6.15 y a sa di bay te den ora nan laat di anochi y sigiendo diasabra pa 2or di merdia pa asina anochi hanja sa ken lo bira e prome Campeon.
Tambe kier a felicita Duty Kock pa su promer Nacional hunga cu a sali na di 13 lugar.
Resultado top 8 hungador:
#1 Richard Wolff
#2 Jorzhino Everon
#3/4 Gunnar Leonardo, Jason Kock
#5/8 Martin Appeldoorn, Emil Kock, Ryan Rampersaud, Roukos Tannory
Next stop lo ta Maart 31 (8 ball qualy)
Un danki special ta bay pa:
Lotto Aruba pa su aporte.
Emil Kock cu a fungi como Tournament Director. Tremendo trabow!
TT Billiards & Sportsbar (Jamil Tromp).
Tele Aruba pa su presencia.


text:
Osama bin Laden
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Osama bin Laden (na arabe: أسامة بن محمد بن عوض بن لادن, ʾOsama bin Mohammed bin Awad bin Laden, naci dia 10 di maart 1957 na Riad – fayece dia 2 di mei 2011 na Abbottabad) tawata e fundado di al-Qaeda, responsabel pa e atakenan di 11 di september na Estadonan Uni di Merka y varios atake contra obhetonan civil y militar. E tawata miembro di famia rico saudita Bin Laden.
Osama bin Laden tawata den un lista di investigacion di Federal Bureau of Investigation (FBI) di Ten Most Wanted Fugitives y Most Wanted Terrorists pa su envolvimento di atentado terorista na embahada di Merca den 1998.
For di 2001, bin Laden y su organisacion tawata e meta grandi pa War on Terror Mericano. Ta bisa cu e tawata scondi entre e frontera di Afganistan and Pakistan su Federal Administracion Tribal Area hunto cu e lidernan di al-Qaeda, sinembargo e tawata scondi den un mansion grandi y luhoso na Abbottabad, Pakistan.
Variacion den su nomber[editá | editá fuente]
bin Laden, su nomber tawata frecuentemente fia manera "Osama bin Laden." E FBI y e Central Intelligence Agency (CIA), asina manera otro agencia gubernamental di Merca a uza manera "Usama bin Laden" of "Usama bin Ladin", cu tur dos por wordo abrevia manera "UB." Menos comun ta "Ussamah bin Ladin" y "Oussama ben Laden" den medio di comunicacion den Frances. Otro manera di skirbi ta "binladen" of, uza pa su famia den West "binladin." E ortografia cu "o" y "e" ta bin di un pronunciacion influencia Persa uza den Afganistan, unda bin Laden a pasa hopi aña eynan.
Convencion Arabico linguistico ta wordo referi manera "Osama" of "Osama bin Laden," no "bin Laden" su so, manera "bin Laden" ta un patronimico, no un fam di manera occidental. Den su forma amplia ta nifica "Osama, yiu di Mohammed, yiu di 'Awad, yiu si Laden."
E admiradonan di bin Laden ta referi na diferente pseudonimo y nomber di cariño manera: The Prince / al-Amir, the Sheikh, Abu Abdallah, Sheikh al-Mujahid, the Lion Sheik, the Director.
Morto[editá | editá fuente]
Dia 2 di mei 2011, bin Laden a wordo mata den un operacion haci pa U.S. Navy SEALs team y CIA.


text:
Stichting Trampolin Trabou ta e stichting cu ta coach persona cu limitacion cu tin e capacidad den dentra den area di trabou. Pa asina tur persona por sinti nan mes inclui y ta activo den comunidad.
Lionel Rumnit, job coach di fundacion trampoline a splica cu pa cliente cu limitacion prome tin cu tene un gesprek caminda e persona y e famia ta tin un idea pa y si ta pas pa por ta den un trabou.
Eynan e proceso ta cuminsa ‘instroom’ caminda e persona cu limitacion ta cumionsa cu e habilidadnan basico pa e training. Ora nan ta bon prepara nan ta sigui pa e doorstroom, esey ta camidna nan ta bay stage.
Esaki por sucede na un negoshi of organisacion. Ora nan ta cla cu e stage, e ora ta busca un trabou cu nan por ta fiho. Segun Rumnit e meta di trampoline pa trabou pa pa prepata, yudanan pa haya e guia pa asina nan haya trabou y mantene e trabou.
Stichting Trampolin pa trabou tin 5 aña trahado sinembargo a cuminsa wak e fruto di e fundacion. “Bo no ta realisa cuanto cosnan a pasa. Nos a haya mas di 30 cliente, mayoria ta na pia di trabou. E personanan aki ta traha cu amor, felis, nan no kier tene man nah alto y tampoco ta warda pa hende duna nan placa.”
Rumnit ta expresa cu su clientenan kier wordo aprecia y balora ‘nan kier traha cu orguyo’. E ta bisa cu esey ta duna nan forsa pa nan sigui y ta habri caminda pa otro ‘un cliente ta trahando felis’.
E ta bisa cu esey ta duna un ehempel. Awo cu evento di 18 maart tin actividad cu nan cliente lo ta trahando. “E amor cu nan tin pa nan trabou. E interes, e gana di kier traha y haci nan trabou. Nan merece un chens den comunidad pa e potencial cu nan tin.
Rumnit ta bisa pa e proceso aki no ta nada facil. Pa motibo cu ta keda reto di famia, cu nan tin miedo cu hende ta bay haci algo malo cu nan yiu cu tin limitacion. Tambe tin e berguensa di nan yiu ‘esey no mester’ e ta bisa cu e persona cu limitacion ‘kier y por’.
Cu esey e ta bisa cu no mester stroba nan. Tin biaha e mayor ta esun cu ta stroba pa e persona cu limitacion sali den comunidad. Sinembargo Rumnit ta bisa cu nan tambe ta ser humano.
E ta bisa cu e proceso di tin confiansa cu e mayor of e famia, pa por laga e mucha por sigui cu e guia di trampoline pa trabou. “Hopi caso nan ta inpsiracion den fase cu ta bay wak mas dunado di trabou lo bay habri porta pa cliente y nan ta descubri e talento.”
Pa esaki e ta bisa cu hende tin cu tuma nan pa asina nan mes pir experencia locual e persona cu limitacion ta haci. “Nos ta biba den un isla y ta facil pa hende punta dede. E dolor di famia cu hende ta pasa den dje anto nan kier cera nan yiu of no duna espacio.”
Esey por crea cu e persona tambe por cay den depression. Rumnit ta bisa cu e conseho pa e famia (mirando cu hopi biaha nan kier solamente proteha pero ta lubida cu nan tambe kier un identidad) nan kier ta social. Dus mayor mester tene na cuenta cu nan tambe tin derecho pa un bida social y no mester separa nan.
“Ami lo conseha pa mayor wak kico tur tin rond di Aruba, nan no sa cuanto hende of fundacion cu tin nan pa yuda nan. Respaldo tambe tin cliente cu ta wordo trata y cu ta forma parti di comunidad y nan mester e chens pa traha”, el a bisa.
Rumnit a splica cu tin persona cu a ta bon studia pero tin problema psikiatrico cu tambe mester soluciona nan problema, kizas no por ta 100% productive pero nan por aporta pa comunidad ‘mester out of the box’.
Pa guia ‘coaching’ y siña nan e caminda pa cana. Di e forma aki nan motiva otro tambe pa sigui siña y no keda pendiente di e ‘handicap uitkering’ sino pa stimula pa bay traha y kier e yudansa cu nan por.
Si tin hende cu kier tin mas informacion of kier sa mas di stichting Trampolin pa trabou pa cualkier pregunta nan por bishita nan Facebook page cu e nomber di e stichting. Persona por pasa bishita e luga y wak.
Nan ta recorda cu Stichting Trampolin pa trabou ta pa gana e curason di tur hende y disfruta di nan servicio. Pa no cera pashent, duna nan un caminda pa cana y pa nan sa cu tin chens y por aporta pa comunidad. Por yama na 5829485 / 5920096. Por check trampolinpatrabou@gmail.com.


text:
Nine lives Foundation Aruba ta organisando tres actividad pa nos muchanan den temporada di vakantie grandi. Recientemente a lansa e di dos edicion di Buki di Pret y a parti e buki aki pa como 9mil mucha di scol basico rond Aruba. Den e buki tin alrededor di 60 diferente actividad cu nos muchanan por haci durante nan vakantie. Y Nine Lives Foundation tambe a registra su actividadnan den e Buki di Pret.
Riba e dianan 13, 20 y 27 di juli e fundacion lo habri su portanan un biaha mas pa publico pa asina specialmente nos muchanan por siña hopi di e cuido di pushinan y alabes disfruta di un mainta yen di creatividad unda cu nan lo por kleur y pinta plaatjes cu verf, nan lo por traha bunita versjes y tambe rima cu palabra.
E actividadnan aki cu Nine Lives Foundation ta organisa pa nos muchanan ta completamente gratis, pero si bo kier trece cuminda y treat pa e pushinan, esaki sigur ta bon bini. E orario di e actividadnan lo ta di 10 am te cu 1 pm y lo tuma lugar na e refugio di pushi situa na Jaburibari 8-B cual ta keda schuin dilanti di Parke Jaburibari. Si bo kier pa e muchanan participa na e maintanan creativo aki, haci bo reservacion na tempo via whatsapp 5614167.


text:
WILLEMSTAD- 7 di mei 2015–E siman aki te ku dia 12 di mei próksimo Everon Jackson Hooi ta di bishita na su isla natal Kòrsou ku un mishon partikular kual ta un seshon fotográfiko di su propio liña di paña interior. E aktor konosí pa e novela hulandes Goede Tijden, Slechte Tijden ta yen espektativa pa e siman di seshon fotográfiko riba Kòrsou. E aktor a indiká ku ta hopi spesial p’e pa por duna mas forma na e proyekto aki riba su dushi isla Kòrsou.
Komo yu di Kòrsou, Everon ta un tremendo embahador pa Kòrsou na Hulanda. Ku frekuensia e ta koperá ku proyektonan di Ofisina di Turismo di Kòrsou (CTB) na Europa komo anfitrion, oradó invitá òf aktor. Pa e motibu aki CTB gustosamente ta sostené Everon den realisashon di su seshon fotográfiko aki na Kòrsou. E eskoho pa Kòrsou komo lokashon pa e seshon fotográfiko a ser hasí hopi lihé. Everon a indiká ku Kòrsou ta ofresé e arena ideal pa su kolekshon esta solo, santu, laman i paisahenan magnífiko. Banda di esaki Kòrsou ta naturalmente un isla dushi pa disfrutá di dje despues di trabou.
Everon ta ser kompañá pa un grupo chikí di produkshon i kuater modelo ku el a skohe mediante un yamada riba Instagram. For di mas ku 1.500 inskripshon el a hasi un selekshon. Everon ta kontentu di por introdusí e bunita isla di Kòrsou na e grupo di modelo maskulino aki. E no ta divulgá ainda e nòmber di e liña di paña interior, el lo revelá esaki pronto pero ta preferá pa laga e tenshon krese un tiki mas. Everon ta deskribí e artíkulonan komo hopi maskulino i deportivo. E intenshon ta pa por bendé e liña aki na Kòrsou tambe despues di skohe un partner rebendedó na Kòrsou. Pa mas informashon relashoná ku e seshon fotográfiko por tuma kontakto ku sr. Ykel via email adrès: roland@frznfire.com òf number di telefon: +31681916809.


text:
KRALENDIJK, – Djaweps 17 di novèmber Diálogo Sentral, konsistiendo di representantenan di Entidat Públiko Boneiru, dunadónan di trabou i sindikatonan, a tuma despedida di diputado Den Heyer. Huntu ku diputado Thielman nan a forma den e último añanan e representashon di Entidat Públiko Boneiru Den e periodo tras di lomba…
Kralendijk, – Resientemente atrobe tabatin un insidente ku mordementu, kaminda kachó a morde vários kabritu mata i naturalmente Dogpartner Bonaire ta lamentá esaki. Un biaha mas, riba òrdu di gezaghèber,a pone e kachónan drumi i/òf a tira nan mata, loke no ta un muestra di amor pa bestia i esei…
Si e Union Nobo di Aruba, Kòrsou y Boneiru ta opta pa neutralidat, kiko nos lo ta: kobarde of prudente? Irlandatabata kobarde pa keda neutral duranteSegunda Guera Mundial? Segun Inglatera sí: kobarde! Pero Irlanda tabata un nashon nobo, muchu chikitu y mal-ekipápa defendé su mes. Pues pa nan e tabata…
DESPUES KU KONSEHAL CLARK ABRAHAM A KUESTIONA E ASUNTO DI OVO, I A BIN HAÑA SA KU AKTUALMENTE TIN 44 PERSONA TA TRAHA DEN GOBIERNU KU UN OVO
ARTHUR SEALY:MI TA PIDI TUR HENDE KU TABATIN MOLÈSTER DI AWA PA BAI PAPIA KU VAN HUFFELEN I MUSTR’E KU TA GOBIÈRNU LOKAL A FAYA DEN E ASUNTU AKÍ.
Kampeonato mundial di futbòl den unpais ku ta den publisidat negativo pa motibu di derecho humano, di homo ihende muhé i situashon laboral pésimo pa strañero. Kumbre di klima a klousurá sin puntonan konkreto pa frena subida di klima i nivel di awa. Tin pais satisfecho otro nò. Ki nifikashon…


text:
Lita B.v ta un empresa di famia, ku ta formá pa tres ruman ku a nase na Venezuela, i ta identifiká nan mes komo siudadano nan habri pa konosé mundu. Lita B.V ta e resultado di añanan di eksperensia komo empresario riba diferente tereno.
Nos a krese na Venezuela den e temporada ku e tabata den su peor momento nan, pero nos mayornan tog a sa di ta un ehèmpel i mustra nos komo yu, ku un persona mester traha duru ku dedikashon. Nan a siña nos balor, honestidat, perseveransia i ta semper kla pa sirbi, pero e mas importante, ku famia semper ta prioridat.
Durante dia nan di trabou duru i re-invento krea pa hende, nos komo famia ta rekordá e poder di traha huntu i e balor ku un negoshi familiar tin. Pa e motibu nan aki nos a pone man na obra, i buska un oportunidat empresarial, di kual nos tur komo ruman por aportá nos talentonan individual pa esaki por trese e mihó benefisio pa sosiedat. Di e forma aki Lita B.V lo krese komo un empresa ku ta dediká na krea liña di produktonan di e kalidat mas haltu na un preis kompetitivo.
Situá na Colombia, e pais produkshon primordial di kòfi i tambe situá na e bunita isla di Kòrsou, kual ta e konekshon pa distribuí rònt mundu.
Lita B.v ta un famia ku a nase ku 3 persona i a multipliká asina tantu ku e miembro nan ta difísil pa konta. Loke sigur kada miembro por konta i sinti, ta e amor i ekselensia den kada produkto i e kontenido di Lita.
Lita B.V su mishon ta pa trese alegria den bida di konsumidónan, ku e desaroyo di produkto di kalidat haltu na preis kompetitivo i tambe ku su satisfakshon den su smak i nesesidatnan.
Lita B.V su vishon ta pa uni tur famia rònt mundu, ku ta kompartí e produkto i su kalidat di ekselensia i sigui yena amor den kada un di nos su kurason.
Lita B.V su balor ta pa famia ta e suporte máksimo den e sosiedat ku nos ta biba aden. Famia ta e promé núkleo den kual un persona individual ta pertenesé i ofresé e máksimo di su mes.
Un famia uni, por alkansá tur meta.
Famia ta nifiká, amor inkondishonal basa riba honestidat i integridat.
E trabou inkansabel, di un manera responsabel ta permití nos pa ta atento di e nesesidat nan di nos famia. Di e manera aki nos por produsí produkto nan di kalidat i ekselensia. E amor di nos famia ta permití nos pa duna e mihó di nos mes.
Pa ta forma parti di un famia, esei ta impliká nos ku konstrukshon permanente. Nos ta kere i tambe nos ta traha pa nos tin progreso kontinuo. Esaki ta pa sigurá kalidat i ekselensia di nos produktonan i liñanan, awe, mañan i semper.
Un famia uni, ta fuerte i e úniko garantia ta pa alkansá tur éksito i probechá lo máksimo di kada talento di kada miembro di famia, pa asina sali viktorioso den temporada nan difísil i tambe disfrutá di tempu nan mihó.
Kòfi Abuelita Lita ta krea pa por wordu konsumí na kualke momento. Pa konsumí un kòpi kòfi Auelita Lita, ta laga abo komo persona sinti manera e amor di famia. Lanta tur dia ku e dushi holó di e kòfi Abuelita Lita, i konsumí un kòpi kayente. Nos sa ku no tin nada mas mihó ku esei. Ku kòfi Abuelita Lita, nos a logra reuní e mihó produkshon di kòfi Kolombiano, i tambe skohe e mihó grano nan di kòfi. Fuera di esaki nos a logra konsegi e mihó forma di tota i mula e bonchi nan di kòfi. E resultado final ta ku abo komo konsumidó por konsumí esaki na tur momento di dia i sinti e mihó sabor yena ku amor.


text:
E di shete edishon di CURA DOET a lansa aña pasa riba 28 di òktober, ku e lema âHasi bon, ta sinti bonâ i esei berdat tabata e resultado! CURA DOET a inisiá riba djabièrne 13 di mart den un situashon un tiki insigur mirando e desaroyo ròndó di e coronavirus aki na Kòrsou. E promé boluntarionan a yega e proyektonan entusiasmá pa asina yuda e organisashon nan sosial realisá nan soño.
Riba e promé dia di e akshon, hopi kas i grupo di grandi, a hasi uso di e dia pa organisá aktividatnan ku normalmente nan no por hasi. Un di e proyekto nan ku a destaká tabata esun di Kas Hugenholtz. Huntu ku militia di Kòrsou i Defensa den Karibe nan a transformá e tereno di e kas den un area pa kamper ku tènt, kamanan i otro ekipo militar. Pa e grandinan un eksperensia úniko pa asina nan por stimulá nan sintÃnan. Por ehèmpel, Fundashon Sonrisa tambe a organisá un piknik pa su grandinan ku bailamentu.
Pa nan un mainta inolvidabel. Riba djasabra mayoria proyekto a sigi pero ku medida nan di prekoushon adishonal. E tim di CURA DOET a kompartà algun teps komo prekoushon i tambe a tene tur organisashon nan na altura pa loke ta e desaroyo di e situashon. Nan a tuma kontakto ku tur organisashon nan ku tabata tin proyekto ku grupo di enfoke vulnerabel manera hende grandi i huntu ku e kordinadornan a evaluá e proyektonan. Algun proyekto a kanselá i algun proyekto den relashon ku hende grandi a keda posponé pa un otro fecha. Partisipashon di skolnan e aña aki atrobe tabata tremendo! Hopi di nan a skohe e momento aki pa asina nan embeyesé nan skol. Por ehèmpel Radulphus College i J.F Kennedy School, ku tur dos awor por disfrutá di un mural sumamente bunita.
Diferente skol, sentro di barionan i scouting a tuma e oportunidat pa hasi limpiesa, traha òf mantené nan greenhouse, limpia i transformá nan plenchi di hunga, kurá di skol of sentro di bario. âPa mantené un skòl of krèsh ta algu ku mester hasi tur aña di nobo i nos ta sumamente kontentu ku nos por konta ku e apoyo di CURA DOETâ sigun Sra. Bart, kabesante di Fundashon Kresh Tera Kora. Museo, organisashonnan kultural i organisashonnan di naturalesa tambe tabata bon representá. Den total nos por papia di 360 proyekto ku a tuma lugá e wikènt aki. Pa hopi kompania CURA DOET a bira un tradishon na kua nan ta partisipá i ta hasi esaki komo un dia sosial pa nan empleadonan. Manera tur añanan anterior e kompanianan a kontribuà ku rekurso humano i finansiero na diferente kaminda. Skolnan tambe ta partisipá ku nan alumnonan pa laga nan sera konosà ku organisashonnan sosial, trabou boluntario i pa fortifiká e sentido di komunidat.
E organisashon di CURA DOET ta den man di Curaçao Cares ku sosten di Oranjefonds i Reda Sosial. E organisadornan ta wak bèk riba e edishon aki ku hopi satisfakshon. A pesar di tur insiguridat, nos boluntarionan, den un momento krusial, a buta nan skouder bou di tur e proyektonan i asina a duna nos isla un boost positivo. Un palabra di gradisimentu na Kòrsou kompleto, i sigur e mÃles di boluntario ku a partisipa pa realisá un kantidat enorme di trabou a pesar di e situashon insigur kreá dor di e virus COVID-19. Huntu nos ta fuerte, awor mas ku nunka!


text:
Despues di 7 luna y mey ta warda pa loke ta e desaroyonan rond di COVID-19, Arubaanse Voetbal Bond (AVB) a wordo informa cu minister di deporte a duna autorisacion siman pasa cu por reactiva deporte. Cu esaki ta permiti AVB organisa un torneo y/of su Campeonato y esaki tabata un bon noticia pa e mundo di e deporte futbol na Aruba.
Manera nos sa, tabata intencion di AVB pa organisa un festival di futbol pa muchanan di U-5 y U-7 y un pre-campeonato pa U-9 y U-11, pero lamentablemente na ausgtus esaki no por a continua debi na e casonan cu a bin ta aumentando drasticamente. “Nos como un organisacion responsabel y profesional, a haci tur e preparacionnan necesario pa por a organisa e festival y e pre-campeonato,” Harvey Clement, competitieleider di AVB, a bisa. No a costa nos nada pa sigui traha.
Pa por a organisa e festival y pre-campeonato, ta diferente reunionan a tene cu IBiSA riba un base, practicamente diario pa keda haya informacionnan. Pafo hopi hende tabata bisa cosnan, pero nos a cana e canalnan oficial y tabata monitor te na momento cu minister a informa cu por cuminsa. AVB tabata prepara caba te cu 12 aña, pasobra esey si tabata por.
Nos a hinca den otro un festival di futbol pa muchanan di U-5 te cu U-7 y un pre-campeonato di U-9 te cu U-11, cual edadnan tabata mag di inicia cu e actividadnan door di DVG. Nos a tene un presentacion via zoom, unda a presenta e reglanan p’e festival y e pre-campeonato aki na tur e miembronan. Tambe a presenta e parti di mas importante cu ta e protocol cu e dirigentenan di e clubnan miembro tin di atene na mes na nan. Clement a expresa di ta convenci cu tur hende lo comporta bon y mantene na e protocol vigente.
E intencion ta pa den un forma ordena y structura yega bek na por organisa un campeonato. Si organisa e festival y e pre-campeonatonan aki bon, gobierno por bisa cu federacion ta cumpli, mayornan ta cumpli, team ta cumpli y eora e por hasta flexibilisa pa permimti fanatico na stadion. Na e momentonan aki ta djis concentra riba e parti di trece muchanan bek veld.
E actividad a start sali 14 di november, cu weganan na tres stadion, esta Centro Deportivo Frankin Bareño na Piedra Plat, Centro Deportivo Trinidad na Dakota, Centro Deportivo Frans Figaroa na Noord. Tin wega na tres stadion, pero mesun ora. U-5 y U-7 ta parti mainta y ta tene cuenta cu no por tin aglomeracion, a parti nan den diferente orario. Desde 8:30 pa 10:00 di mainta tin U-5 y U-7, despues pa 3:30 di atardi tin U-9 y U-11 ta reparti pa mantene e regla di protocol.


text:
…Na yanüari 2018…
WILLEMSTAD- 18 di mart 2018 -Ofisina di Turismo di Kòrsou (CTB) ta raportá kresementu den turista di estadia pa luna di yanüari. E kresementu positivo den kantidat di turista di estadia ta komo resultado di e bon prestashon for di e merkadonan di enfoke. Turista di estadia for di Hulanda, EstadoUnídos, Canada Colombia, Brazil i Aruba a presta bon na yanüari 2018. E kantidat total di turista di estadia na luna di yanüari a krese ku 2%. Ta trata aki di respektivamente763 turista adishonal na yanüari 2018, hibando e total na 39.510 turista kompará ku 38.747 na yanüari aña pasá.
For di Europa a registrá un subida di 8% na yanüari ku un total di 20.844 europeo ku a bishitá Kòrsou. Aña pasá Kòrsou a risibí un total di 19.308 turista for di Europa na yanüari. Europa ta representá 50% di e total di turista risibí na luna di yanüari. Hulanda a registrá un kresementu di dòbel sifra di 13% na yanüari 2018 hibando e kantidat total di turista di estadia prosedente di Hulanda na un total realisá pa promé biaha di 16.978 turista. Un kantidat adishonal di 1.979 turista hulandes a bishitá nos na yanüari 2018. E resultado positivo di e merkado hulandes por keda atribuí na e buelonan adishonal for di Amsterdam na yanüari. For di Alemania un bahada di 33% a keda registrá na yanüari 2018 pa un total di 1.219 turista prosedente di Alemania. E bahada den kantidat di turista di estadia for di Alemania ta un efekto direkto di e echo ku no tin konektividataéreo entre Kòrsou i Dusseldorf.
Turismo di estadia for di Nort Amérika a registrá un subida di 8% na yanüari 2018. Un total di 9.086 turista a keda risibífor di Nort Amérika. E region ta representá 22% di e total di turista risibína yanüari 2018. Un total di 5.812 turista a keda risibí for di EstádosUnídos na luna di yanüari, registrando un kresementu di dòbel sifra di 13% kompará ku aña pasá. E konsepto di temporada haltu i abou den sektor di turismo ta bisto partikularmente for di Canada. Durante e temporada friu, di desèmber pa mart, tin un kresementu den konektividataéreo. Kresementu for di Canada a keda neutral registrando 0% na luna di yanüari 2018. Kòrsou a risibí 3.274 turista for di Canada na yanüari.
E echo ku e frontera entre Venezuela i islanan ABC ta será for di 5 di yanüariúltimo ta trese kuné ku solamente 903 venezolano a biaha pa Kòrsou. Yanüari aña pasá e kantidat di venezolanoregistrá tabata 3.240. E otro dos merkadonan di enfoke for di Sur Amérika a presta bon. Un kresementu di 2% a keda registrá for di Brazil pa un total di 1.284 turista. For di Colombia a registrá un kresementu di dòbel sifra di 22% na yanüari. Un total di 2.292 kolombiano a keda registrá.
Nos isla ruman Aruba a krese ku 8% na yanüari pa un total di 1.113 turista di estadia. E tòp den kantidat di turista registrá for di Aruba ta visibel riba e djaweps i djabièrnèpromé ku final di Festival di Tumba. Ta un tradishon ku arubianonan ta gran sostenedó di nos Festival di Tumba.
CTB i MEO ta utilisá e modelo Turistika pa kalkulá e impakto ekonómikogenerá for di industria di turismo. Durante e promé luna di aña 2018 por mira 7% kresementu den impakto ekonómiko kompará ku na yanüari 2017. Un impakto direkto di 100 mion florin a keda generá pa nos ekonomia lokal na yanüari 2018. 52.7% di e impakto direkto total ta generá for di turistanan prosedente di Europa kualnan ta responsabel pa un montante di 53 mion florin. Turistanan for di Nort Amérika, Sur Amérika i otro regionnan a generá respektivamente 27, 15i 5 mion florin.
65% di e kantidat total di anochi pa bishitante ta di turistanan for di Europa, representando 242.967 anochi for di e region aki na yanüari 2018. E kantidat di anochi pa bishitante for di Hulanda a krese ku 10%. Total turistanan hulandesnan a keda 201.323 anochi riba nos pais. For di Nort Amérika e kantidat di anochi pa bishitante a krese ku 17%. Un total di 73.305 anochi a keda registrá. Region di Sur Amérika i Karibe a registrá un bahada den kantidat di anochi pa bishitante di respektivamente 13% i 15%.


text:
SAN NICOLAS; Desde cu Alvin Molina a wordo lansa riba lista MEP como candidato number 10 e la ricibi hopi aprecio y interes pa e manera con e ta hiba politica. Recientemente Molina a comparti su perspectiva di politica por medio di un serie di 3 video riba su pagina di Facebook cu a hala hopi atencion.
Molina ta expresa su perspectiva di politica di e siguiente manera: Tin hende cu ta bisa cu politica no ta pa nan y nan no ta kere cu gobernacion por hasi un diferencia. Politica ta manera un ley di naturalesa, manera gravedad, no ta necesario pa bo kere den dje pa e ta real, si bo kere den dje of no, e ta real.
Politica ta trata di interes y e manera con bo ta logra e interes. Bo por desea algo bunita of algo cu lo perhudica otro hende. Bo por logre na un manera honesto y integro of via canalnan cu no ta na interes general.
Politica ta tur caminda. Dimes den gobierno, pero tambe den cualkier compania cu bo ta traha. Empresa grandi of chikito. Hasta den famia na cas. Den cada famia sa tin discusion over ken su idea ta mas miho of ken ta haya e delaster pida chuculati…. esey tambe ta politica.
Politica ta na trabou buscando un promocion of motorcyclistanan cu ta practica nan deporte riba caminda publico. Atrobe, cuestion ta con bo ta deal cu e politica. Bo ta bringa pa e chuculati pa come bo so of bo ta parti cu bo ruman, bo ta gaña riba bo colega of bo ta studia pa bo merece e promocion.
Como gobernante, esun na cabes pa guia, bo ta ignora e grupo di deportista, of bo ta percura pa nan haya un luga adecua pa nan por eherce nan deporte na un manera sano, mientras ta trece pas, trankilidad y seguridad na comunidad. Mi ta para pa transparencia, integridad y husticia.
Tur cos na mundo ta desaroya y evoluciona. Tecnologia, medicina, turismo, deporte….politica tambe ta evoluciona. Evolucion ta bin, si nos kier of no. Pense… Politica, parti di dje ta entertainment, drama, novela, pa hacie mas interesante, it’s show business.
Pero awendia mas y mas hende kier mas cu solamente entertainment den parlamento y gobierno, nan kier representantenan cu ta produci, duna cuenta, responsabilisa nan presencia. ‘Semper nos a hacie asina’, no ta wordo acepta door di mayoria mas.
Awendia por mira, tende, hasta sinti mas y mas cu pueblo ta mira e persona tras di e dashi. Ki contenido e tin, kico e por significa pami y mi pais. Minister awendia no por haci loke cu nan kier sin duna cuenta y parlamantarionan mester ta un “role model” tanto den parlamento como pafo di parlamento.
Na final ta representante di pais e persona ta. Esey ta rekeri un cierto tipo di politico y un cierto tipo di politica avansa. Politica mester y lo sigi evoluciona na bienestar di nos pais.
Pa e motibo aki mi a dicidi di drenta politica, pa duna mi aporte na e desaroyo aki. Cu mi experencia amplio den Cuerpo Policial y e vision pa pone e ser humano central, mi ta comprometi pa sirbi nos pais Aruba.
Awo cu tin un crisis mundial, mas cu nunca ta importante pa nos tin colaboracion entre ministernan, parliamentarionan, partidonan, den coalicion y tambe oposicion. Cada partido tin su ideologia, cultura y manera di goberna.
Den un democracia nos tur tin e derecho pa scoge un partido, un team, un persona cu mas nos por identifica cu ne pa logra nos metanan. Anto ta net e meta ey ta e un cos cu nos tur tin cu ta di acuerdo cune.
E meta pa un miho Aruba, logrando esaki door di optimalisa e servicio duna door di nos hendenan na nos hendenan, haciendo uso di ideanan y talentonan di nos hendenan.
Paso na final di dia e meta ta pa hunto nos sirbi nos comunidad. Mester evalua procesonan interno di departamentonan di gobierno y mira con pa mehora esakinan. Nos tin hendenan capacita ta traha den gobierno, pero mester reforsa nan plataforma y traha hunto cu nan pa agilisa y modernisa procesonan den a aparato gubernamental.
Ban balora opinion, diferencianan i abilidad di otro. Ban pone tur e bon intencion nan hunto y hinca nan den un plan cu por wordo carga na un manera cu exito ta e meta. Ban enfoca riba futuro. Evalua unda nos ta awe y planea pa dilanti pa un miho porvenir pa cada habitante. Politica ta toca nos tur, pesey “with your hand in mine”, nos lo sigui avansa. Mi tey pa sirbibo y mi ta conta cu bo sosten!


text: Parlamentario drs. Mervin Wyatt-Ras den su dissertacion durante tratamento di presupuesto di Salubridad a trece padilanti cu e ta contento cu minister a continua cu maneho di gobierno anterior pa loke ta trata e proyecto di IMSAN pa haci esaki un centro oncologico. Gobierno lo bai traha cu Baptist Health manera minister anterior a inicia y ora cu logra cu JCI acredita lo por sigui cu e trajecto di stimula turismo medico. Gobierno a continua cu ampliacion di eerste lijn y lo sigui emplea mas Praktijk Ondersteuners pa atende pashentnan diabetico y cu presion halto etc, dor di cual e referencia pa specialistanan lo por baha. Tambe ta implementando e leynan cu gobierno anterior a presenta den pasado y cu a pasa den parlamento, esta e leynan di Cuido di Calidad, di Cuido di nos Grandinan y di BIG. Asina tambe lo lanta e Instituto di Calidad pa evita discucionnan innecesario ora ta implementa ARUBIG. Na e momentonan aki minister ta den un impasse pa loke ta trata ARUBIG. Ta di importancia pa e bai bek na mesa cu stakeholders pa por logra haci posibel e mediconan, tambe esnan cu studia den region, por traha na Aruba, segun normanan cu ta garantisa calidad.…


text:
MERKA — E sifranan ofisial di e pelea entre Floyd Mayweather i Manny Pacquiao a keda publiká. Loke a keda konsiderá komo e pelea di siglo a kibra tur rèkert pa loke ta trata benta di pay-per-view, ingreso di pay-per-view i entrada na porta. E ingreso total pa e pelea a surpasá 500 mion dòler. Ku esaki Floyd Mayweather ta risibí mas di 300 mion dòler pa 36 minüt den rin riba djasabra 2 di mei ultimo. Miéntras ku Manny Pacquiao ta risibí mas di 200 mion dòler.
Segun distribuidornan di pay-per-view na Merka, e reportenan inisial ta indiká ku na Merka mas di 4,4 mion hende a paga pa wak e evento riba pay-per-view. Esaki a genera un ingreso di mas di 400 mion dòler. E rèkert anterior di benta di pay-per-view tabata di 2,48 mion den e pelea di Oscar De La Hoya kontra Floyd Mayweather na aña 2007. Miéntras ku e rèkert anterior di ingreso di pay-per-view tabata 150 mion dòler den e pelea di Floyd Mayweather kontra Canelo Alvarez na 2013.
Entrada na porta di MGM Grand Garden Arena a genera mas di 71 mion dòler. Segun informashonnan inisial, ta indiká ku solamente nuebe karchi no a keda bendí pa presensia e pelea den MGM Grand Arena. E rèkert anterior di entrada na porta tabata 20 mion doler den e pelea di Mayweather kontra Canelo.
Tambe e pelea di Mayweather kontra Pacquiao a kibra rèkert di transmishon sirkuito sera tantu na kantidat di atmishon komo ingreso na Las Vegas i na establesimentunan komersial na Merka. E evento a bende kasi 46.000 karchi pa wak e pelea atrabes sirkuito sera na hotelnan di MGM na Las Vegas. Miéntras ku 5000 bar, restaurant i establesimentu komersial a kumpra e pelea.
E pelea a keda distribuí pa 175 pais ront mundu ku ta mas of ménos 75 porshento di e teritorionan mundial. Ku esaki tambe e pelea a kibra un rèkert di ingreso pa distribushon internashonal.


text:
15 Jan Huntu grandi den mi bario
Dia 11 di yanüari 2018, Fundashon Birgen di Rosario i Fundashon Ansiano Foster Plan a lansa e proyekto ‘Huntu grandi den mi bario’. E meta di e proyekto aki ta pa saka grandinan for di nan isolashon i pa stimulá nan partisipashon den komunidat.
Grandinan for di 60 aña ku ta biba den barionan Wishi, Marchena, St. Helena, Welgelegen i bisindario por inskibrí pa partisipá na aktividatnan ku Pasadia Mi Amparo ta organisá den Hòfi Wayaká. Kontribushon tur siman ta solamente Naf 5 pa persona. Pa mas informashon por yama 462-4247 toestel 1111 òf 1100.


text:
KRALENDIJK – Awe djasabra alrededor di 3:30 di mardugá a drenta keho di un hòmber ku lo a menasá un persona ku arma di kandela. Mesora polis a bai na e sitio indiká den búskeda di e sospechoso. Na yegada di polis tabata tin diferente hende presente ku a trata na stroba trabou di polis.
Durante ku outoridatnan a bai pa detené e sospechoso ku lo mester a menasá un otro ku arma di kandela, esnan presente a purba stroba e trabou di polis. No a keda e agentenan polisial nada otro di lòs diferente tiru di atvertensia i a detené personanan ku no kier a respetá òrdu di polis.
Tanten ku polis tabata realisá e diferente detenshonnan, un otro sospechoso a trata di hui bai ku e outo di e sospechoso primordial. Polisnan atento na e sitio a tuma nota di esaki i a persiguié e outo aki mesora i a logra konfiská e vehíkulo i detené e hòmber.
Na momentu ku outoridatnan a bai listra den e outo, a bin enkontrá ku un arma di kandela. Kontinuando ku e investigashon agentenan polisial a kontinuá ku un búskeda na un kas den bario di Tera Kòrá. Durante di e búskeda no a konfiská ningun artíkulo.
Durante di e insidente aki a detené un hòmber di inisialnan D.I.M.B di 18 aña di edat, un hòmber L.A.G.M. di 19 aña di edat i un hòmber di inisialnan S.V. di 24 aña di edat.
No ta ekskluí mas detenshon den e kaso aki.


text:
Mi ta sigur ku pronto, despues ku e stòf baha pa loke ta trata e ‘back-to-back-to-back’ blackouts nos lo tende kiko téknikamente a bai robes. Mi ta kere sinembargo ku ta nesesario pa atendé e materia aki ku mas profundidat siendo koriente no ta solamente un nesesidat pa nos manera di biba, traha i dibertí, sino un kuestion di seguridat nashonal.
Servisionan di inteligensia di e.o. Union Oropeo i Merka ofishalmente a inkluí manipulashon (hacking, sabotage) di ret di koriente komo un di e menasanan mas serio pa seguridat nashonal. Un atake kontra di e ret tin konsekuensia no solamente pa suministro di koriente, pero pa kasi tur servisio esensial (awa, telekomunikashon, èrpòrt, seguridat) pa pais. Ta bon pa menshoná ku hacking no semper tin komo resultado un blackout. Loke e ta hasi ta komprometé integridat di e ret. I loke por parse simplemente un fayo tékniko (straño) por ta e konsekuensia di un hacking. Tin pais i grupo privá ku tin e kapasidat pa hasi esaki. Un parti oksidental di Merka e aña aki a keda di hack meskos tambe algun aña anterior algun teritorio den Ukraina.
No ta un kreashon di teoria di konspirashon. Nos no mester balotá e posibilidat di hacking òf otro tipo di manipulashon, prinsipalmente en bista ku aña pasá nos ministerio responsabel pa datonan ofishal (e.o estadístika, votamentu i archivo nashonal) BPD, a keda di hack.
Pa loke ta trata e blackouts, Aqualectra a hasi òf lo (laga) hasi un evaluashon di hacking komo un posibel fuente di e problemanan tékniko ku a surgi siman pasá? Aqualectra tin mekanismo di protekshon kontra di hacking? E empresa a yega di detektá intento di hacking den pasado? Ki tipo di protokòl di koperashon tin entre gobièrnu, nos servisionan di inteligensia i e sektor energétiko? Kon vulnerabel nos sistema ta i kiko nos ta hasi pa remediá kualkier ‘blindspots’ den e sistema? Ki ta e pasonan ku nos a/lo tuma pa evitá ku un blackout por kousa iregularidat dia di elekshon? Por sièrto, mas edat un ret eléktriko tin, mas vulnerabel e ta pa un atake.
Mi ta spera ku nos por hiba un diskushon sensato riba nos sistema eléktriko. Nos por lansa tur tipo di akusashon i saka djùs pa 19 di mart 2021, pero final di kuenta loke mester konta (prinsipalmente pa futuro) ta: kon nos ta traha pa yega na un sistema ku ta ménos vulnerabel i ku ménos ‘blindspots’ posibel. Ta un kuestion di madures pa trata un asuntu di seguridat nashonal.
Willemstad, Kòrsou


text:
Siglo pasá algun petishon, -e promé di un grupo intelektual liberal na 1923- a bai Reina Hulandes pa duna nos outonomia i derechi di voto. Poko konosí ta un petishon di 1939 di un grupo di hende pudiente lokal na Reina Wilhelmina pa no duna derechi di voto na muhé i hende di pueblo.
Nos Kiesreglement (1936) a hasi posibel ku pa promé biaha riba 20 desèmber 1937 por a vota pa 10 di e 15 miembronan di Staten. Fo’i ora Dòktor da Costa Gomez a sinta den e promé Staten na aprel 1938 na nòmber di Curaçaosche Roomsch Katholieke Partij (CRKP), e a lucha pa amplia derechi di voto otorgá na 1936 ku tabata solamente pa hòmber di 25 aña òf mas, ku un entrada mensual di por lo ménos f 1,200, ku a paga belasting riba su entrada i ku tabatin un kapasidat intelektual (òf ekibalente) di 7 aña di uitgebreid lager onderwijs (ULO) ku den kaso di duda tabata keda di tèst. Esaki a pone ku solamente 2,100 hòmber por a vota, di kua 60% a nase pafó di Kòrsou. Poblashon total tabata 90,000 alma.
Dòktor den di dos mitar di 1938 a presentá un kambio di den kua erekesito di f 1,200 mensual a keda bahá na f 900 mensual. Dòktor no a logra pasa otro kambio ku e tabata ambishoná ya ku su partido no tabata ke pa e proseso di emansipashon kana muchu lihé. Tambe Staten tabata dividí den katóliko i no-katóliko ku en general tabata fèl kontra emansipashon di hende muhé i hende pretu. E lei a logra pasa 8 (katólikonan) kontra 7 (no-katóliko).
Konsekuentemente riba 29 di òktober 1938 un karta ta bai pa Reina den kua un grupo grandi di firmante ta pidi pa destruí e desishon demokrátikamente tumá. Según e firmantenan si mas hende vota, esaki ta kontra nos demokrasia. Nan miedu: votadónan sin un “denkcapaciteit” i “politieke scholing” no por determiná rumbo di nos pais. Ademas, kambionan pa laga hende muhé i e masa vota ta prematuro.
Den un kontesta di 14 febrüari 1939 Gobernadó Wouters ta ninga e petishon.
E karta tabata firmá pa “koopmannen”, “grondbezitters”, bankero, miembronan di Gobièrnu, miembro di Kámara di Komèrsio. Entre otro: J.A. Correa, Manfred Brandou, Jossy Capriles, Julius Penha, Chas Maduro, Isidore Pinedo, Alvin Delvalle, Julio Jesurún i desena di hende mas.
Un episodio skur. Tristu ta ku awe tin hende ku meskos ku mas di 80 aña pasá ta haña ku ta muchu prematuro ketu bai pa pèrmití derechi igual pa tur hende.
Willemstad, Kòrsou
Fuente: Archivo Nashonal


text:
Gobierno a manda un declaracion pa prensa den cual ta menciona e decision tuma pa prolonga cierre di frontera cu Venezuela. Ta menciona cu a sinta na mesa, riba peticion di Hulanda y Venezuela pa apertura di frontera, pero debi na tres punto, a dicidi di prolonga e decision di wante cera.
Gobierno di Aruba a prolonga e medida di cierre di frontera entre Aruba y Venezuela, cu en todo caso 3 luna mas. Ora cu e tres lunanan aki pasa, lo bolbe tuma un decision si ta prolonga e medida y cu cuanto tempo.
Na februari 2019, Venezuela a cera e frontera entre Venezuela, Aruba y Corsou. Dia 10 di mei 2019 Venezuela kier a habri frontera, pero cu Aruba so. Na e momento ey, Prome Minister Evelyn Wever-Croes a tuma e decision di cera e frontera entre Aruba y Venezuela. Inicialmente a cera e frontera cu un luna, y despues a prolonga e cierre cada bes cu dos of tres luna, pa asina sigui monitorea e situacion.
E ultimo prolongacion a vence dia 10 di maart, y Gobierno a prolonga esaki cu, en todo caso, 3 luna mas, pa asina sigui monitorea. Den e caso aki a tene cuenta tambe cu e riesgonan di e coronavirus cu ta haci cu Gobierno mester ta mas cauteloso. Gobierno di Aruba mientras tanto ta atendiendo cu e retonan cu e crisis Venezuela ta trece cun’e, retonan serio.
E siman aki a tuma luga un reunion na Corsou cu delegacion di Aruba, Boneiro, Corsou y Venezuela, riba peticion di Hulanda y Venezuela, pa mira si tin posibilidad pa habri e frontera. Aruba ta cauteloso den esaki, y lo kier mira prome cu Venezuela mes ta atende cu e crisis den nan pais.
Asilo
E procedura di asilo tambe ta un di e retonan, segun Premier Evelyn Wever-Croes, specialmente en bista di ultimo sucesonan di hendenan cu ta haci mal uzo di e procedura di asilo. “Aki na Aruba nos ta respeta autoridad y nos no ta acepta cu ningun hende ta burla di autoridad. Aki na Aruba nos ta respeta derecho humano y nos no ta acepta cu ningun hende ta burla di e derecho di asilo. Esnan cu ta haci mal uzo di e derecho di asilo, lo mester carga e consecuencia”, Premier Wever-Croes a duna di conoce.


text:
Riba 5 y 6 di november ultimo a tuma un evento grandi di Go-Kart na Corsou. Aki ta caminda cu Curaçao International Karting Club hunto cu yudansa di varios Arubiano a logra organisa un evento di nivel riba e parkeerplaats na Waaigat. Por consider’e di nivel halto mirando cu hasta Knaf Nationale Autosport Federatie (KNAF) tabata presente n’e actividad. KNAF t’un organisacion reconoci di Reino, nan presencia tabata mas bien pa mira e desaroyo di karting na Corsou.
E organisacion na Corsou ta haciendo un tremendo trabou pa locual ta karting y sin tin un pista manera Aruba. Den aña 2022 a organisa tres evento di karting caba y pa 2023 ta premira cu lo organisa seis, cual un di nan lo ta uno internacional. Cu yudansa di algun Arubiano manera Gregory Tromp y Michel Paesch di Paesch Racing Team, kende ta personahe nan carga cu experencia den karting, ta guiando e organisacion na Corsou pa lanta e mundo di karting.
Cos ta bayendo asina bon cu e organisacion ta bezig cu Gobierno di Corsou pa ricibi tereno pa construi un pista di karting. Ya a ricibi dos opcion caba, pa cual ta deliberando cua t’esun miho pa den 2023 cuminsa cu e proceso di construccion. Durante e fin di siman di evento, Minister Charles Cooper tambe tabata presenta pa mustra su sosten n’e organisacion.
E evento a conta cu mas di 80 auto a cual varios coredo di Aruba tambe a participa. Christian y Christopher Arends di Killer Racing Team di Aruba t’esunnan cu hasta a gana careda y ricibi trofeo. E coredonan di Hulanda manera Dani y Nelson di St. Maarten ta coredo cu a haci un tremendo papel.
Pa lesa mas subi TREMPAN.


text:
ORANJESTAD – Pa por yega na mehoracion di e finanzas publico di nos Pais, e acceso na financiamento sea local of internacional ta keda importante. Minister di Finansa, Asuntonan Economico y Cultura ta trece dilanti cu Gobierno mester keda traha pa mantene e confiansa necesario di inversionista por medio di dialogo brindando informacion di e esfuersonan cu ta wordo haci pa por yega na un finansas publico manehabel y na un economia fuerte y resiliente pa nos Pais.
Den e cuadro aki e mandatario encarga cu Finansa Publico a ricibi bishita di ehecutivonan di CIBC First Caribbean National Bank cuta brindando Gobierno di Aruba igualmente locual ta e caso cu hopi otro inversionista local y internacional e confiansa pa por cumpli cu e maneho di debe (debt management) di nos Pais.
Na e encuentro cu Minister Ruiz-Maduro tabata presente di parti CIBC First Caribbean National Bank Sr. Pim van der Burg, Head Corporate Investment Banking, Sra. Timba Engelhardt, Country Manager CIBC Sr. Giovanni Atencio, Associate Director Investment Banking, di parti Directie Financiën Sr. Derick Werleman, Directeur y Chito Paris, Director Suplente y di parti Ministerio di Finansa, Asuntonan Economico y Cultural Sr. Nilo Swaen Consehero.


text:
City store ta e debut di Jose Luis Fortin den e ramo di ficcion y ta contene 11 storianan cortico cu ta mescla diferente realidadnan cu e mundo di fanatasia y (mal) soño.
J.L. Fortin a studia Latin American studies y a gradua den e ramo literature actual na Universidad di Leiden. E ta investiga literatura di Aruba skirbi na Papiamento a base di teorianan literario y filosofico. Joe Fortin a yega di traha pa e revista Alerta, Vereniging van Letterkundigen y Stichting Simia Literario
E prome storia ‘Biba y muri’ ta cuminsa di e manera aki: “Mainta ora cu Celestino a spierta for di su soño, e no por a pensa con e dia lo tuma un otro rumbo di cua e ta custumbra di dje. El a habri su wowo y pensa cu esaki ta un otro dia atrobe sin su compañe stima di su bida. Gaudencia ya tin mas di dos aña morto y Celestino ta corda riba dje tur ora. E oranan di mainta ta esun di mas dificil p’e, pasobra e ora ey e ta realisa cu e no tabatin un mal sono. Tur locual el a pasa aden ultimo añanan tabata un mal sono cu a bira realidad…..”


text:
RECORDATORIO: Aplicacion Sosten Financiero Kwartaal 2 2021
Awe ta e ultimo dia cu por aplica pa Sosten Financiero pa Empresa Chikito y Mediano pa e di dos kwartaal di 2021
Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero a ricibi un notificacion di SVb cu mas informacion.
E pago di e Sosten Financiero no ta bay automaticamente y si no aplica, no ta ricibi e sosten financiero.
Pa por tin derecho ariba e Sosten Financiero, e compania mester cumpli cu e siguente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa lunanan di april te cu december, 2020 como tambe di januari te cu maart 2021;
- E compania ta spera perdida di entrada di benta di por lo menos 25% pa e lunanan april, mei y juni 2021. E comparacion ta entre april, mei y juni 2019 cu april, mei y juni 2021;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E ta SVb su meta pa ehecuta e pago di Sosten Financiero despues cu e periodo di aplicacion sera, esta despues di dia 19 di april, 2021.
SVb ta recorda tur dunado di trabou cu nan mester cumpli cu pago di tur prima social como tambe belasting.
Pa facilita e proceso di aplicacion y contesta pregunta di empresa chikito y mediano relaciona cu e programa di Sosten Financiero por tuma contacto cu e Helpdesk via mail na helpdeskmkb@svbaruba.org. Tambe por subi ariba e pagina di SVb www.svbaruba.org y bay na e topico Sosten Financiero (na Doño di Trabou).


text:
Riba e página aki bo por haña informashon kon Ministerio di Hustisia ta hinká den otro, ken ta e minister i kon pa yega na e produktonan ku nos ta brinda. Ministerio di Hustisia ta responsabel pa órden hudisial, mantenshon di lei, seguridat i órden públiko na Kòrsou. E balornan klave ta: Transparensha, responsabilidat, kalidat, inklusividat, integridat, konfiabilidat, durabilidat i koperashon.
E Ministerio di Hustisia aktual pa Kòrsou ta dirigí primeramente riba:
Hustisia Simposio Prevenshon Siguridat i Abo


text:
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
CERA RONTONDE COMPLETO
Mientrastanto a splica tambe cu diamars 4 di oktober 2022 lo cera for di e rotonde direccion Noord pa haci e ultimo ahustacionnan riba e lomba di cacho y esaki lo wordo cera entre 7’or di mainta te 12’or di merdia. Ruta di desviacion pa areanan di hotel/Noord lo ta via J.E. Irausquin Blvd of Palm Beach. Por fabor tene cuenta di e ceramento diamars dia 4 di oktober 2022.
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
Minister Presidente mr. Evelyn Wever-Croes a caba di anuncia cu Aruba a conoce su di tres caso di Coronavirus. Ta trata aki di un persona yega (casa) na un di e pashentnan aki caba. Bisando esaki, por conclui cu ainda e contagio ta controla y wanta entre e dos victimanan conoci. E di tres pashent ta na cas y bou cuarentena.
Di otro banda, e prome mandatario a anuncia cu desde mañan diamars dia 17 di maart 2020 lo para tur evento despues di 10:00pm, cu ta inclui negoshinan, fiestanan, restaurantnan y hasta fiestanan na cas! Residentenan cu yega Aruba despues di mañan, lo mester bay 14 dia di cuarentena. Aruba Tourism Authority a emiti un liña di telefon special, esta 5696897, cu Arubianonan pega den exterior por bel pa haya ayudo pa yega bek Aruba. Na final Minister Presidente a haci un apelacion riba religionnan pa para tur actividad publico religioso y mantene solamente eventonan via television of internet.


text:
BENNY HOPI NERVIOSO DILANTI HUES
Secretario General di MEP ta siguiendo e desaroyo di e caso Avestruz di Benny Sevinger ex minister y actual Parlamentario di AVP representado pueblo den Parlamento. Caso Avestruz despues di mas di 3 aña di investigacion riguroso cual a produsi un total di 22.000 (22 mil) pagina a aterisa dilanti mesa berde desde e prome siman di september 2022.
5 ACUSACIONNAN HOPI PISA CONTRA SOSPECHOSO BENNY SEVINGER:
Ministerio Publico ta ascusando Benny di 1. “Valsheid in geschrifte” ( Falsificacion), 2. “Oplichting” (Estafa), 3. “Misbruik van Functie” (Maluso di Poder), 4. “Het aannemen van steekpenningen” (aldan niet handelen instrijd met zijn plicht) acepta soborno, 5. “Opzettelijk gewoonte witwassen” (Deliberadamente y a proposito laba placa). Pues e acusacionnan di corupcion contra e magnate y ex minister actual Parlamentario di AVP esta Benny Sevinger ta hopi pero hopi pisa. Mike Eman a brasa tanto e corupcion di Paul Croes y e corupcion di mas grandi den historia di Aruba di Benny Sevinger cu dos man. Ra ra ra? Dicon Mike a brasa esaki asina duro? Mike tambe lo a haya? “Time will tell”!
BENNY SEVINGER HUNGANDO PA LOCO Y TIN ALZHEIMER:
September ultimo hues a confronta Benny Sevinger cu varios parti di investigacionnan cu Ministerio Publico a haci. Benny Sevinger desde e prome dia ta hungando pa loco y cu e lo tin Alzheimer. Cada bes a bisa hues cu e no sa di nada y e no ta corda. Pues hues desde e prome seccion den corte tin Benny Sevinger di AVP door en door y den e sentencia januari/februari 2023 esaki lo refleha.
A PAGA FIESTA DI SU YIU A CAMBIO DI FABOR POLITICO:
Hues a puntra Benny referente e 50 mil florin di donacion di Holiday Inn na Fundacion Curason Berde cu ta un Fundacion netamente di Benny Sevinger. E placa aki a wordo deposita den luna di september 2017 net prome cu dia di eleccion. Benny a contesta hues cu asina hopi hende ta deposita y e no por corda tur. Hues a señala cu na october 2017 prome cu Benny Sevinger a baha como minister Benny a core firma terenonan pa Lowenstein di Holiday Inn. A cambio Benny a haya regaldo di un fiesta cu tur cos paga pa su yiu muher. Benny a bolbe contesta cu e ta haya asina hopi donacion y e no sa cuanto cada comerciante ta deposita riba su Fundacion Curason Berde.
HUES A CONFRONTA BENNY CU UN CUENTA DI 2.4MIYON FLORIN RIBA DJIE:
Hues a confronta Benny cu un otro cuenta di Orca Bank na Curaçao cu un balans di 2.4 miyon florin sonante y contante. Dicho cuenta ta na nomber di Sussebeek. Sussebeek ta e miho amigo di Benny Sevinger desde nan infancia y alabes Sussebeek ta riba payroll den bureau pero nunca ta na trabou. Ministerio Publico a sigui e hecho con e placa aki tabata ser movi y ta yega serca Benny entre otro pa drecha su cas. Benny atrobe no sa di nada! Benny kiermeen Sussebeek ta “just” cumpra material di cas pe. Hues a puntra Benny si tur documento cu drenta su kantoor e ta “just” stempel y firma. Benny kiermeen cu SI. Hues na final a yama Benny Stempel machine y Benny a acepta. E caso di Avestruz aki ta sacando masha hopi barbaridad. Esaki ta e AVP di Mike Eman. Esaki ta e AVP cu Gerlien Croes y Ryçond ta brasa y ta defende. Pueblo sigur lo sa di reken af cu AVP den proximo eleccion. Hamas por duna un partido asina coruptivo un voto di confiansa mas. Aruba merece miho!


text:
Minister di partido RED Democratico Armando Rudy Lampe tabata presente den conferencia di e partido. E mandatario a papia di dos tema di cual uno tabata Cannabis y e exigencia di SKOA pa e rectifica su declaracion, algo cu el a bisa cu no tin base pa haci.
Hopi breve e mandatario a bay riba e tema di SKOA y rectificacion pidi pa motibo e ta kere cu nan demanda no tin base. Su Abogado a informa SKOA caba cu lo no tin rectificashon pasobra no tin motibo pa esaki.
“Loke cu mi a trece dilanti, tur hende por lesa e sentencia di Hues, mi no a inventa nada. Ta Hues a duna sentencia unda claramente e ta bisa cu trahadonan di SKOA a wordo tuma na trabou contra ley. Esey ta un sentencia di Hues.”
Den e relato financiero di SKOA, cu nan mesun palabranan, a pone cu nan no por cumpli cu nan obligacionnan fiscal na pais Aruba. “Tampoco mi a inventa e palabranan aki y ta poni den nan relato anual, cu nan tin un debe miyonario cu pais Aruba. Tur hende por verifica loke mi a trece dilanti. Pa tal motibo mi no tin motibo pa rectifica.”
Tambe e mandatario a papia brevemente riba e tema di Cannabis, mirando cu diamars tabata e dia internacional na e movecion pro Cannabis. El a papia specialmente pa personanan di riba 60, kendenan ta sufri di hopi dolor.
Esaki ta haci cu hopi hende di e edad aki rond mundo ta uza Cannabis. Esaki ta pa suavisa nan dolornan, pero aki na Aruba e ta algo cu a wordo criminalisa. A pesar cu e ser humano tin derecho di escogencia.
“Un persona riba 60 aña cu uza Cannabis pa anda cu su dolornan, ta wordo considera un criminal. Lamentablemente aki na Aruba ainda no a mira luz di dia di e ley di descriminalizacion di Cannabis. Ainda si un hende grandi cu ta uza e mata aki pa alivia su dolornan, e ta wordo criminalisa. P’esey RED a start e lucha pa caba cu e prohibicion y criminalisacion cu tin di Cabnnabis. E lucha lo continua.”


text:
Kaso di hinkamentu ku detenshon.
KOMUNIKADO DI PRENSA 193 / 2019
20 mei 2019
Kaso di hinkamentu ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 20 di mei 2019 alrededor di 16.38 or, Sentral di Polis a dirigí un unidat di Montaña
pa un kas den área di Toni Kunchi pa un kaso di hinkamentu.
For di investigashon a sali na kla ku na e adres menshoná tabatin un problema familiar,
kaminda un di e miembronan di famia a propiná dos otro miembro di e famia, ku un opheto
skèrpi. Un di nan a risibí herida na altura di barika i e otro na banda drechi di kustia.
E sospechoso, e hòmber A.M.B. di 25 aña di edat nase na Kòrsou ku ainda tabata na e sitio,
a keda detené pa maltrato ku arma.
Ambulans a transportá àmbos víktima femenino pa poliklínika di SEHOS pa tratamentu
médiko, miéntras a presentá e sospechoso dilanti di un fiskal ouksiliar, ku a ordená su
enkarselamentu pendiente di mas investigashon.


text:
DJ Moortje i MC Pester su “bubbling” ta haña rekonosimentu internashonal. (VIDEO)
E ritmo di musika “bubbeing” a hasi un impakto enorme riba músika internashonal. Asina didjeinan (dj) famoso i sientifikonan di músika na universidat di Harvard na Merka, ta splika den un dokumentario, ku a keda públiká resientemente. “Bubbling Bandje 64”, ku ta trata e pioneronan den e genero di músika bubbling. Durante di Amsterdam Dance Event a estrená e dokumentario den kuá dj-nan di fama mundial, manera Hardwell, Afrojack i Chuckie ta papia di e influensia fuerte ku e músika tabatin riba nan i e éksito di nan karera. Na komienso di añanan 80 DJ Moortje i MC Pester a hiba “bubbling” Ulanda. E duo a kuminsá primeramente den diskoteka The Sound ku tabata keda pegá ku viadùkt na Otrobanda na Kòrsou. Moortje, na un manera úniko tabata drai e diskonan di e ritmo “dancehall” riba un spit mas haltu i asina el a krea un genero musikal nobo. MC Pester na su turno tabata rèp tekstonan kontroversial. Ta sali for di e pensamentu ku ta MC Pester ta esun ku a introdusí e bailá di “billenshake” i “schuren” riba e ritmo di bubbling. Aktualmente e pelíkula di e periodista Sanderijn Loonen i Wensly Fransisco ta haña hopi atenshon den media ulandes. Durante di e popular “Museumnacht” riba sinku di novèmber lo ripití e obra den Stadsarchief na Amsterdam. Segun e produktornan, ta e idea pa pronto pasa e pelíkula “Bubbling Bandje 64” na Kòrsou tambe.


text:
Oranjestad – Diahuebs anochi laat Arubanative.com a capta e imagennan aki.
E adicto aki no tawata molestia niun hende e momento ey, solamente cu e tawata trece su mes un bida na peliger.
Na un establecimiento nocturno ariba Royal Plaza, musica tawata zonando pa entretene turistanan y e adicto aki a dicidi di pone un show di baile ariba caminda.
Rato rato e tawata bula mey mey caminda, ora autonan tawata pasando, cu sigur tawata algo peligroso. Loke e tawata bebe ta un boter di awa cu turistanan a dune.


text:
Sinterklaas
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Sinterklaas of Sint-Nicolaas (na Papiamentu: San Nicolas) of Sint ta un personahe cu tur aña ta wordo celebra riba 5 y 6 di december na Hulanda, Surnam, Aruba, Corsou, Sint Maarten, e islanan-BES y Belgica. Na Surnam nan ta yam'e 'kinderdag' (Fiesta di Dia di Mucha).
Sinterklaas y su ayudante, Zwarte Piet, segun leyenda ta bisa cu nan ta bin riba un anochi dia 5 di december na Hulanda y 6 di december na Belgica pasando den un chimenea pa laga reglado pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente Jan Schenkman (1806 - 1863).
E fiestanan cu ta casi mescos, pero c'un poco diferencia ta: Luxemburg (Kleeschen), Austria, Suisa, Fransia, Alemania, Polonia (Św. Mikołaj), Hungria, Ukrania, Indonesia, Slovenia (Sv. Miklavž), Romania, Republica Checa (Mikuláš) y Slovakia.
Origen[editá | editá fuente]
Nicolaas di Myra[editá | editá fuente]
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce. Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan. Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.
Fiesta moderno di mucha[editá | editá fuente]
E origen di Fiesta di Sinterklaas pa e muchanan tawata den siglo 19. E docente di Amsterdam, Jan Schenkman (1806-1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. E tempo moderno a haci un inauguracion cu e boto di bapor. E binimento di Spaña tawata introduci, net mane e ruchi y e saco di Zwarte Piet pa duna straf p'e mala mucha. Sint a core pa prome bes riba un cabay blanco riba e daknan di cas y duna regaldo door di pas'e den scorsteen. Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).
For di cuminsamento di aña 90 di siglo pasa na Hulanda e cabay blanco haya un nomber, esta: Amerigo. Den e añanan 50 y 60 di e cabay a haya nomber tambe como: 'Majestueuzo'. Na Belgica nan ta yam'e: 'Slecht Weer Vandaag'.


text:
ULTIMO ORA.
BONEIRU.
Algu prome ku 1or di marduga un kaso lamentabel ta tuma luga na kaya Irma na Antriol pariba.
Na un apartamento polis ta yega y enkontra un dama ku No ta reakshonando abou drumi den un plas di sanger ku herida di bala na su kabes.
Mesora ta start un investigashon y ta topa auto di un persona ku lo mester tabata den kompania di e dama na momentu ku e akto teribel aki a sosode.
E homber lo mester a sali kore bai.
Den prome instante a kere ku lo por ta un kaso di suisidio.
Pero e arma di kandela envolvi no por a enkontra esaki niun kaminda.
Mesora a bai over na detenshon di e sospechoso di insial L.C. ya ku polis ta sospecha ku elo mester sa mas di loke a sosode ku e dama.
A tene un entrada hudisial tambe na kas di e kasa di e dama na Amboina.
Pero tin ku bisa ku basta tempu kaba e dama no ta biba eynan mas.
Ta investigando ki relashon e dama tabata tin ku e sospechoso detene.
Investigashon ta den ful swing y e team di recherche no ta deskarta nada den e kaso aki.
E dama ku a perde su bida a keda identifika i ta trata di Carmen Campos di 45 anja di edat.
Paz na su restunan y forsa na e famia di e defuntu.
FUENTE: AIMED AYUBI.


text:
Dialuna ultimo dia 15 di Maart directiva di SNBA a bai parlamento pa asisti na un reunion pa trata e SNPA (San Nicolas Ports Authority & Agencies). Aparentemente tabata tin mester di un invitacion for di un of mas minister y SNBA a wordo invita pa 2 minister.
Na jegada griffier a baha pa encontra nos y a informa cu tabata trata di un Staten bijeenkomst y no un reunion publico y pa acuerdonan di DVG cu pa mantene e tribuna cerra.
Directiva mesora no a insisti y a informa/solicita pa ora e momento jega di e reunion publico aki pa tene cuenta pa extende un invitacion na nos debidamente pa por asisti na esaki.
Griffier a splica nos con esaki lo ta posibel y nos a bai di acuerdo. Cu nos presencia na porta di Staten directiva di SNBA ta mandando un señal hopi kla na zowel Gobierno y Parlamento di Aruba pa tene cuenta y inclui SNBA pa cumpli cu e deseonan di commercio y pueblo di San Nicolas y pariba di brug.


text:
Entrada hudisial na Samsung despues di skandal polítiko rondó di presidente di Sur Korea.
Den e siman aki, outoridatnan sur-koreano a hasi un entrada hudisial den Samsung na Seoul. Segun agensia di prensa Yonhap ta investigando si e empresa a duna yudansa finansiero na yu muhé di un konfidente di presidente Park Guen-hye.
Na e momento akí e presidente di Sur Korea ta involukrá den un skandal polítiko tokante metementu di su konfidente Choi Soon-sil den asuntunan di gobièrnu. Hustisia ta investigá si Samsung a pone 2,8 mion euro disponibel pa un empresa di Choi i su yu muhé. Segun Yonhap lo a usa e plaka pa paga e training di kabai di e yu muhé. E yu muhé ta miembro di e ekipo di koredónan di kabai nashonal di Sur Korea.
E akusadónan ta buska datonan riba e lasonan entre Samsung i e federashon koreano di koredónan di kabai. Ta sospecha e federashon di a kambia regla, pa asina faboresé e yu muhé di Choi.


text:
Den luna di mart último, Minister di Finansa, señor Kenneth Gijsbertha, a bolbe pone enfasis riba importansia di union i efisiensia den un Organisashon di Impuesto integrá. Esaki no solamente pa loke ta trata e proseso interno, pero prinsipalmente pa por laga e kontribuyente di impuesto benefisiá na momentu ku por prosesá su deklarashon mas lihé.
Den kuadro di e efisiensia aki, Landsontvanger a tene un “soft opening” di su filial nobo na Eden Mall. E ofisina aki ta un punto di pago, kaminda por paga di tur tipo di impuesto. Eden Mall ta un sentro komersial, ku ta keda riba Caracasbaaiweg na altura di entrada di Kaminda Duvert Boy Nicolina ku ta kondusí na Montaña. E filial aki ta hasi posibel ku kontribuyentenan di e area aki, por keda yudá mas lihé.
Minister di Finansa ta orguyoso di e logro aki i ta yama tur empleado envolví danki pa e bon trabou. “Un biaha mas, ta trahando huntu só nos por a logré”.
Riba pòrtrèt drpd: Hefe di Landsontvanger señor Alfonso Trona i Minister di Finansa Kenneth Gijsbertha na apertura di filial nobo di Landsontvanger.


text:
Pa bay un di e scolnan di SKOA mester paga schoolgeld. Segun Anuesca Baly, director di SKOA, e aña aki tin un ahuste pa loke ta trata kleuterschool. Na total e ta sali hunto cu aircogeld, 400 florin, ta loke e mayor tin cu paga.
Pa schoolgeld e tabata 175, cu 250 acerca, ta loke mester paga p’e alumno por inscribi.
Con cu mir’e, pa loke ta e scolnan di SKOA lo bay tin ahuste pa tur ‘jaarlaag’. ta bezig ta mirando con ta bay haci e ahuste.
PA KI MOTIBO
Cos ta birando mas caro, segun Baly. Desde 2015/2016 no a bin cambio den schoolgeld y cu e ahuste aki, tin cu bisa cu pa hopi mayor, tin biaha ta fastioso.
Sinembargo mester haci esaki. SKOA ta keda toch e fundacion mas barata, compara cu tur otro directiva di scol y tambe SKOA den e caso aki, tambe ta trahando riba diferente partnership cu instancia cu ta yuda mayor cu realmente no por paga.
Tin un bon relacion cu HIAS y tambe cu Cruz Cora, sin lubida e Sociale Fonds di SKOA, unda cu nan ta haya fondo, cu sa haya di Aruba Bank, Women’s Club, Kiwanis Palm Beach. Ta purba di yuda tur alumno cu mayor realmente no por paga. Ta haci un sondeo bao di e mayornan aki y ta percura pa cumpli cu tur pago.
CUANTO E TABATA PROME
Manera ya indica, e schoolgeld pa kleuter tabata 325. Awo el a bira 400. Ora cu bay scol basico tin un otro tarifa. Tambe ora cu bay scol mas halto manera MAVO tin un otro tarifa.
Te asina leu, SKOA no ta full cla pa haci e calculacion cuanto nan lo ahusta esaki.


text:
Nos por mira claramente cu den Bijbel e tradicion di Israel, cu tabata e prome pueblo escohi di Dios Tata, nan ta dera semper nan curpa morto. Mientras cu den mundo tin pueblonan den creencianan paganismo, reencarnacion y ocultismo satanico, nan si ta crema y ta kima nan curpa morto. E Hudiunan no ta permiti cremacion di curpa den nan pais. Tin iglesianan na mundo no ta permiti cremacion di curpa. Bijbel ta bisa, cu nos curpa ta bira stof manera cu mester ta durante tempo, pero Bijbel no ta bisa, cu nos curpa ta bira shinishi pa medio di kimamento di curpa. E tradicion di deramento di curpa, ta wordo demostra den Bijbel Testamento Bieuw y tambe den Testamento Nobo. Lesa loke Bijbel ta bisa den 1 Corinthionan 15: 44, Apostel Pablo ta bisa: “Ta dera un curpa mortal y un curpa spiritual ta lanta for di morto.” Den Bijbel Genesis 23: 19, ta bisa: “Despues Abraham a dera su senjora Sara den e cueva Makpela, pariba di Mambre, esta na Hebron na Canaan.” Den Bijbel 2 Kronikanan 16: 13 y 14 ta bisa: “Asa a bay sosega cerca su antepasadonan den e di 41 anja di su reinado. A dera Asa den su graf cu el a laga coba den e ciudad di David.” Den Bijbel Huan 11: 43 y 44: “Despues di a resa asina, Hesus a bisa na bos halto: “ Lazaro, sali pafor.” E defunto a sali cu man y pia lora den panja y cara mara cu lenso. Hesus a bisa nan: “Kita e panjanan ey for di su curpa y lag’e bay.” Den Bijbel Mateo 27: 59 y 60: “Hose di Arimatea a cohe e curpa di Hesus, a lor’e den un panja nobo di lenen y a pon’e den su mes graf. Tabata un graf nobo cu el a laga coba den baranca.” I tin hopi mas capitulonan den Bijbel cu ta papia di deramento di curpa y no di kimamento di curpa. E curpa di tur ser humano ta wordo crea pa Dios Tata y Dios Spirito Santo ta biba y ta move den nos curpa y ta haci nos curpa un instrumento di honor pa Dios Tata. Por mira e curpanan di e Cristiannan y di e Santonan cu a muri hopi siglonan pasa y nan curpa a keda intacto, incorumpibel pa motibo di nan bida santo. Por ehempel, San Padre Pio, Sta. Bernadette Soubirous, Sta. Cecilia, San Huan Bosco, San Juan Vianney, San Francisco de Sales, San Vincent de Paul, Santo Papa Pius V, Santo Papa Juan XXIII, Santa Ana Maria Taigi, Santa Agatha y hopi mas defuntonan cu a muri y nan curpa a keda incorumpibel. Pesey ta con un famia y Iglesia ta permiti cremacion di curpa di nan ser stima y mientras cu Cristo-Hesus kier pa curpa di hende keda incorumpibel pa motibo di nan bida Cristian y santo? Cristo-Hesus mes a wordo dera y E’l a lanta Su mesun curpa for di morto, p’esey tur hende Cristian ta kere cu nan deramento den santana ta un testimonio pa e Resureccion cu tin di bini. Nos curpa ta tempel di Spirito Santo y p’esey nos curpa mester wordo trata cu honor y cu respet. Ta con un famia lo bai sinti, cu nan ser stima a pasa pa medio di candela ardiente y a bira shinishi? Na mundo tin hendenan cu ta den creencianan pagano, den ocultismo satanico, den reencarnacion etc. y nan si ta crema y ta kima nan curpa morto, pasobra nan ta kere den reencarnacion y nan ta kere den diosnan falso. Un Cristian den Cristo Hesus mester comprende bon kla, cu den e di Prome Mandamento, Dios Tata ta prohibi nos pa no kere y pa no imita e creencianan pagano, den reencarnacion, den diosnan falso etc.. Pasobra tur e creencianan y imitacionnan aki ta condenabel den fierno pa Dios Tata. Awor, si nos pensa bon cu e kimamento di curpa di hende morto, no ta bini di Dios Tata, pero e ta bini di creencianan cu ta contra di Dios Tata Su Leynan. Awor, ta e famianan ta keda responsabel, si ta dera nan defuntonan manera cu Dios Tata kier of manera e otro creencianan di mundo ta haci. E responsabilidad aki ta keda pa cada un di nos dicidi segun consenshi.
Un mensahero di Dios.


text:
CUERPO POLICIAL ARUBA ta informa——-
Awe diadomingo pa 11:30 di mainta Polis di na Warda di Polis Noord ta informa Central di Polis cu un preso lo a pone fin na su bida. Manera cu e informe a drenta Centra di Polis ta despacha ambulance cu maximo urgencia pa Warda di Polis Noord.
Na yega di personal di ambulance no por a haci nada mas pa cu e persona. Pa 1:05pm Dr. Texier ta constata morto di e persona W.A.G.M..G. di 52 aña. Cuerpo di Landsrecherche Aruba tin e caso aki bao investigacion. Cuerpo Policial Aruba ta manda palabranan di condelencia na e famia di e fayecido.


text:
E siman aki, e patrimonio neto di Mark Zuckerberg, conoci como e CEO y cofundador di Facebook, a aumenta cu $ 5.3 mil miyon, segun un informe di Forbes. Y el a converti den e centibiyonario mas hoben (36) di mundo diabierna, ora cu su patrimonio neto a supera $ 100 biyon. Zuckerberg ta uni awo cu e ‘titans’ di tecnologia, Jeff Bezos y Bill Gates, y Bernard Arnault, president y CEO di LVMH Moët Hennessy – Louis Vuitton, como e unico personanan na mundo cu actualmente tin e status di centibiyonario.
El valor neto di Mark Zuckerberg a supera $ 100 mil miyon pa prome biaha riba diahuebs despues cu Facebook Inc a alcansa un record di optimismo riba e lansamento di Reels cu ta e competidor di TikTok, E anuncio di Instagram Reels ta ser describi como un forma nobo di crea y descubri videonan cortico y dibertido riba Instagram. E videonan por comparti cu friends of cualkier persona riba Instagram.
Instagram Reels ta pa graba y edita videonan di varios clips di 15 seconde cu audio, efecto y tools nobo creativo. E usuario por comparti reels cu su siguidonan riba feed y si tin un cuenta publico, pone nan na disposicion di e comunidad di Instagram en general a traves di un espacio nobo den Explore. Reels in Explore ta ofrece cualkier persona e oportunidad di converti den creador den Instagram y yega na audiencianan den un escenario global.


text:
Tag Archives: celebracion
Feliz Dia Internacional di Hende Grandi
Nos Grandinan a y ta aporta grandemente na nos pais. Nos Grandinan ta nos fundeshi. Respeta, cuida y celebra nan awe y tur dia! Di parti di Banco di Seguro Social Aruba, un feliz dia na tur nos 21.539 pensionado!
Pabien Aruba cu 60 Aña di AOV
Banco di Seguro Social Aruba SVb riba prome di september 2020 a cumpli 60 aña ofreciendo comunidad di Aruba seguridad mediante e Pensioen di Biehes AOV. Masha pabien Aruba! Akibao un video repasando e historia di AOV na Aruba:


text:
Tag Archives: obhecion
Obhecion Decision Final Subsidio di Salario
SVb a cuminsa manda e decision final pa cu e suma definitivo di subsidio di salario pa e lunanan di e programa di subsidio di salario (definitieve toekenning loonsubsidie). Si e compania no ta di acuerdo cu e decision final e tin seis (6) siman desde e fecha ariba e decision pa entrega un obhecion…. Mas Informacion
Boet Adminstrativo SVb
Diabierna mainta Director di SVb Sr. ir. Edwin Jacobs a manda mediante di E-Mail e prome notificacionnan relaciona cu e Boet Adminstrativo cu e keda introduci pa Doñonan di Trabao. Tabata na april di 2016 cu Parlamento di Aruba a pasa e ley den cual ta duna SVb autorisacion pa sanciona Doño di Trabao cu… Mas Informacion


text:
Category: ARTE/CULTURA
E obra “Entre Aruba y Hulanda mi a haya Paraiso” tin un hogar den MANA
Dia 23 di november ultimo e artista contemporaneo OsairaMuyale y Museo Arqueologico Nacional Aruba (MANA) a firma un acuerdo pa tempo indefini pa e obra…
Un combersacion publico tocante“Adaptacion na Cambio di Clima y Sistemanan di Conocemento Tradicional den Caribe” na MANA
Diamars dia 29 di november te diahuebs dia 1 di december aworlo tuma lugar un tayer internacional cu expertonan di Caribe naMuseo Arquelogico Nacional Aruba…
MINISTER ENDY CROES PRESENTE NA E GRAN APERTURA DI FESTIVAL DI BUKI PA MUCHA.
ORANJESTAD: Diabierna ultimo Minister Endy Croes tabata presente na Cas di Cultura pa e gran apertura di e 30 edicion di Festival di Buki pa…
Training ‘Educa cu Cultura’ pa team di MANA
Na luna di oktober ultimo, director interino di Museo Arqueologico Nacional di Aruba (MANA) a organisa un tayer pa personal di e museo. E…
Cafe The Foyer na Cas di Cultura awor ta ofrece menu saludable cu nombernan di artistanan local renombra
Diabierna 30 di september a lansa den esfera festivo Cafè The Foyer na Cas di Cultura. Den e afan di habri su portanan pa mas publico y…
Minister Maduro a cera conoci cu e obra di artepublico ‘Driekiel’ cu pronto lo keda exponi riba un retonde na Aruba
Minister Xiomara Maduro di Cultura, a bishita e atelier di e artista Arubiano Gilbert Senchi na Bogota, Colombia pa asinacera conoci di cerca cu e…
MINISTER ENDY CROES TA FELICITA FUNDACION CHICO HARMS Y FUNDACION PRO – CULTURA CU UN TREMENDO PARADA CULTURAL.
ORANJESTAD: Diadomingo ultimo den bario di Brazil a tuma luga e Parada Cultural en conexion cu e celebracion di dia di Brazil. E aña aki…
Minister Maduro ta gradici dr. John Croes pa su 40 aniversario como dokter cu ta mantene nos cultura di uzo di remedi natural banda di esunconvencional
Minister Maduro di Cultura a ricibi bishita di dr. John Croes kende e aña aki a cumpli 40 aña como dokter naservicio di comunidad di…
Minister Maduro di Cultura ta informa: UNESCO Aruba ta preparando pa Aruba ta anfitrion di e conferencia regional di MOWLAC na november 2022
Minister Maduro di Cultura a reuni cu sra. Marushka Tromp y sr. Peter Scholing di e Comite Nacional di UNESCO na Aruba pa haya sa…
FUNDACION PARKE NACIONAL ARUBA TA COMPLETA COMPRA DI UN DI ARUBA SU JOYANAN DI MAS BIEW, “FONTEIN”
Despues di mas cu 180 aña, e area unico aki cu imenso balor natural y cultural lo forma parti di maneho den Parke Nacional Arikok….


text:
4 di yüli
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
4 di yüli ta e di 185 dia di aña (186 den un schrikkeljaar) riba e kalènder gregoriano. Ta resta 180 dia pa e aña terminá.
A sosodé[editá | editá fuente]
A nase[editá | editá fuente]
- 1991 - Sarah-Quita Offringa, koredó profeshonal arubiano den deporte di windsurf.
A fayesé[editá | editá fuente]
A selebrá/konmemorá[editá | editá fuente]
- Estadonan Uni di Merka - Dia di Independensia (Fourth of July)